hotchpotch/miracl-hf-unified huggingface dataset:
নৌকা বাইচ ১৮২৯
প্রথম নৌকা বাইচ শুরু হয় ১৮২৯ সালে ১০ই জুন প্যারিসে হেনলি অন টেমস নগরে। ধর্মীয় ছুটির সময় লন্ডনের নিকটে অক্সফোর্ড বিশ্ববিদ্যালয় তার প্রতিপক্ষ ক্যামব্রিজ বিশ্ববিদ্যালয়কে একটি প্রতিযোগিতার আহবান জানায় । প্রতিযোগিতার সময় অক্সফোর্ড প্রতিযোগীরা গাড় নীল রঙের কাপড় পড়েছিল আর ক্যামব্রিজ প্রতিযোগীরা পড়েছিল গোলাপি কোমর-বন্ধনী। শুরুতেই অক্সফোর্ড ১৪ মিনিট ৩০ সেকেন্ডের ব্যবধানে জয়ী হয় , এবং তা উপভোগ করেছিল ২০,০০০ মানুষ। এর পর থেকেই নৌকা বাইচ বার্ষিক ক্রীড়া প্রতিযোগিতায় স্থান পায় এবং এটি চলতেই থাকে, ১৮২৯ থেকে ২০১৫ পর্যন্ত ১৬১ টি প্রতিযোগিতা অনুষ্ঠিত হয়।
১৮২৭ সালে ক্যামব্রিজ বিশ্ববিদ্যালয়ের পাশে গডে উঠা কক্সেড নাবিক দল কয়েক বছরে জনপ্রিয়তা অর্জনে সক্ষম হয়। ১৮২৯ সালে ফেব্রুয়ারিতে ধর্মীয় ছুটির সময় ডাকা এক বৈঠকে ক্যামব্রিজ বিশ্ববিদ্যালয়ের নাবিক দল অক্সফোর্ড বিশ্ববিদ্যালয়ের নাবিক দলকে লন্ডনের নিকটে আট চালক বিশিষ্ট কক্সেড নৌকা প্রতিযোগিতায় অংশগ্রহণের আহবান জানায়। প্রতিযোগিতার তারিখ রাখা হয় ১৮২৯ সালে ১০ জুন এবং ৫০০ ব্রিটিশ মুদ্রা বিজয়ী পুরস্কার নির্ধারণ করা হয়। দুই দলের সাঁজ সজ্জা বেশ জাঁকজমক ছিল, তাদের নৌকাও ছিল দেখার মত। স্টিফেন ডেভিড ও ইসাক কিং অক্সফোর্ড বিশ্ববিদ্যালয়ের জন্য লম্বা সরু সবুজ নৌকা নির্মাণ করেছিল। ক্যামব্রিজ বিশ্ববিদ্যালয়ের গোলাপি রঙের নৌকা তৎকালীন মন্ত্রী তৈরি করে দিয়েছিলেন।
ক্যামব্রিজ বিশ্ববিদ্যালয়ের যারা অংশগ্রহণ করে ছিল তাদের গড় ওজন ছিল ১১ স্টুন একক বা ( ৭০.৫০ কিলো গ্রাম) । অক্সফোর্ড বিশ্ববিদ্যালয়ের নাবিক দলের ওজন সম্পূর্ণ নিবন্ধন করা হয়নি ।
টেমস নদীর নৌকা বাইচ ২২৫ কিলো মিটার দীর্ঘ ছিল। ক্যামব্রিজ লটারিতে জয়ী হয় এবং অক্সফোর্ডের পাশে দ্রুত বাইচ শুরু করে, তার পর অক্সফোর্ড তার নৌকা বাইচ প্রদর্শন করে । এ সম্পর্কে লেখক উইলিয়াম ম্যাকমিচেল বলেন" জুনের এই আবহাওয়া যেন আমাদের পক্ষেই ছিল"। এই প্রতিযোগিতা সন্ধ্যা ৬ টায় শুরু হওয়ার কথা থাকলেও কিছু সমস্যার কারণে তা ১ ঘণ্টা পিছিয়ে ৭ টায় শুরু হয়। 
এই ঐতিহাসিক প্রতিযোগিতা উপভোগ করতে প্রায় ২০,০০০ মানুষ উপস্থিত হয় । দুই দলই বেশি গতি উঠানোর চেষ্টা করেছে, কিন্তু অক্সফোর্ডের গতি অনেক বেশি ছিল । অবশেষে দুই দলের সময়ের ব্যবধান বিবেচনা করে জয়ী দল নির্ণয় করা হয় । অক্সফোর্ড ১৪ মিনিট ৩০ সেকেন্ডের ব্যবধানে জয়ী হয়।
এপর্যন্ত মোট ১৬১ টি প্রতিযোগিতা অনুষ্ঠিত হয়। ক্যামব্রিজ ৮১ বার ও অক্সফোর্ড ৭৯ বার জয়ী হয়। প্রথম প্রতিযোগিতার সাত বছর পর ১৮৩৬ সালে ২য় প্রতিযোগিতা হয় । কালক্রমে এটি বার্ষিক প্রতিযোগিতার স্থান দখল করে। বিশ্ব যুদ্ধের কারণ ছাড়াও ১৮৭৭ সালে একটি প্রতিযোগিতা স্থগিত ঘোষণা করা হয়।
টীকা
গ্রন্থপঞ্জি
ভাংবাড়ীয়া সরকারী প্রাথমিক বিদ্যালয়
ভাংবাড়ীয়া সরকারী প্রাথামিক বিদ্যালয় বাংলাদেশের চুয়াডাঙ্গা জেলার একটি শিক্ষা প্রতিষ্ঠান।
খুলনা বিভাগের চুয়াডাঙ্গা জেলার আলমডাঙ্গা উপজেলার ভাংবাড়ীয়া ইউনিয়নের ভাংবাড়ীয়া গ্রামে এই বিদ্যালয়টি অবস্তিত। চুয়াডাংগা জেলার হাটবোয়ালিয়া সড়কের পূর্ব পার্শ্বে এবং মাথাভাঙ্গা নদীর পাশ্চিমে বিদ্যালয়টির অবস্থান।
১৯৩৯ সালে ব্রিটিশ শাসনামলে এই বিদ্যালয়টি প্রতিষ্ঠিত হয় এবং ১৯৭১ সালে এটি বর্তমান স্থানে স্থানান্তরিত হয়।
এই বিদ্যালয়ে বর্তমানে ৪০২ শিক্ষার্থী এবং ৮ জন শিক্ষক রয়েছেন।
মোহাম্মদ রেজা পাহলভি
মোহাম্মদ রেজা শাহ পাহলভী ( ; জন্ম: ২৬ অক্টোবর, ১৯১৯ - মৃত্যু: ২৭ জুলাই, ১৯৮০) তেহরানে জন্মগ্রহণকারী ইরানের শেষ রাজা ছিলেন। ১১ ফেব্রুয়ারি, ১৯৭৯ তারিখে ইসলামিক বিপ্লবের ফলে তিনি ক্ষমতাচ্যুত হন। তিনি শাহানশাহ (সম্রাট বা রাজাদের রাজা) পদবী ধারণ করেন। এছাড়াও, আরিয়ামের, বোজর্গ আর্তেশতারান পদবীও তিনি লাভ করেন। ইরান সাম্রাজ্যের দ্বিতীয় ও পাহলভী পরিবারের সর্বশেষ সম্রাট ছিলেন তিনি।
রেজা পাহলভী ও তাঁর দ্বিতীয় স্ত্রী তাজ উল-মূলক দম্পতির সন্তান তিনি। অধিকতর পড়াশোনার লক্ষ্যে ১১ বছর বয়সে ইনস্টিটিউট লে রোজে নামের একটি সুইস বোর্ডিং স্কুলে ভর্তি হন। চার বছর অধ্যয়নের পর ১৯৩৬ সালে হাইস্কুলের ডিপ্লোমা নিয়ে ইরানে ফিরে আসেন। এরপর তেহরানের স্থানীয় সামরিক একাডেমিতে নিবন্ধিত হন ও ১৯৩৮ সাল পর্যন্ত দায়িত্ব পালন করেন।
দ্বিতীয় বিশ্বযুদ্ধ চলাকালে ১৬ সেপ্টেম্বর, ১৯৪১ তারিখে তিনি ক্ষমতায় আসেন। এ সময় অ্যাংলো-সোভিয়েত বাহিনী তাঁর বাবা রেজা শাহকে জোরপূর্বক ক্ষমতা থেকে পদত্যাগ করায়। তাঁর আমলে সংক্ষিপ্তকালের জন্য ইরানের তৈলশিল্প জাতীয়করণ করা হয়। শাসক হিসেবে অর্থনীতি, সামাজিক ও রাজনৈতিক পুণর্গঠনকে ঘিরে শ্বেত অভ্যুত্থানের প্রবর্তন করেন। এছাড়াও ইরানকে বৈশ্বিক শক্তিতে রূপান্তর ও রাষ্ট্র নিয়ন্ত্রিত শিল্প-কারখানার আধুনিকীকরণ এবং মহিলাদের ভোটাধিকার মঞ্জুর করেন।
ধর্ম নিরপেক্ষবাদী মুসলিম হিসেবে তিনি শিয়াদের সমর্থন হারানোসহ শ্রমিক শ্রেণী, বাজারী নামে পরিচিত ব্যবসায়ীদের সাথে সংঘর্ষ, ইসরায়েলের সাথে সম্পর্ক বজায়, দূর্নীতিতে শাসকগোষ্ঠীর জড়ানোয় তাঁর জনপ্রিয়তা কমতে থাকে। এছাড়াও, বিভিন্ন বিতর্কিত নীতি গ্রহণ, সমাজতান্ত্রিক দল তুদেহ পার্টি নিষিদ্ধকরণ ও গোয়েন্দা সংস্থা সাভাককে রাজনীতিতে জড়ান। রাষ্ট্রীয় পরিসংখ্যানে দেখা যায় যে, ১৯৭৮ সালে ২,২০০ রাজনৈতিক কর্মীকে কারাগারে প্রেরণ করা হয়েছিল। ফলশ্রুতিতে ইসলামিক অভ্যুত্থান ঘটে। মার্কিন যুক্তরাষ্ট্র ও যুক্তরাজ্যের মদদপুষ্ট সরকারকে ঘিরে ইসলামপন্থীদের সাথে তাঁর মতভেদ ঘটতে থাকে ও কম্যুনিস্টদের কার্যকলাপ বৃদ্ধি পায়। রাজনৈতিক অস্থিরতার ফলে ১৭ জানুয়ারি, ১৯৭৯ তারিখে বিপ্লব সংঘটিত হয় ও তাঁকে ইরান ত্যাগে বাধ্য করা হয়। এরফলে ইরানীয় রাজতন্ত্রের আনুষ্ঠানিকভাবে বিলোপ ঘটে ও মোল্লা খোমেনি’র নেতৃত্বে ইরান ইসলামিক প্রজাতন্ত্রে রূপান্তরিত হয়।
ইরানে ফিরে আসলে তিনি আসন্ন মৃত্যুদণ্ডে সাব্যস্ত হবেন; তাই তিনি মিশরে নির্বাসিত জীবন যাপন করেন। কায়রোতে তাঁর দেহাবসান ঘটে। মিশরের তৎকালীন রাষ্ট্রপতি আনোয়ার সাদাত তাঁকে রাষ্ট্রীয় মর্যাদায় সমাহিত করেন। এ সময় পাহলভীর পরিবার, আনোয়ার সাদাত, রিচার্ড নিক্সন ও গ্রীসের দ্বিতীয় কনস্ট্যানটাইন উপস্থিত ছিলেন।
]
মীরা জেসমিন
মীরা জেসমিন (; মূল নামঃ জেসমিন মেরি জোসেফ; জন্মঃ ১৫ ফেব্রুয়ারি ১৯৮২) হলেন দক্ষিণ ভারতীয় সিনেমার একজন অভিনেত্রী; যার চরচ্চিত্র তিরুবল্ল, কেরল থেকে প্রদর্শিত হয়। তিনি ২০০৪ সালে শ্রেষ্ঠ অভিনেত্রীর জন্য জাতীয় চলচ্চিত্র পুরস্কার লাভ করেন এবং তামিলনাড়ু সরকার থেকে কেরল রাজ্য চলচ্চিত্র পুরস্কার, তামিল নাডু স্টেট ফিল্ম অ্যাওয়ার্ডস, সেইসাথে কালাইমামনী পুরস্কার দুই সময় প্রাপক।
ফের্দিনান্দ মার্কোস
ফের্দিনান্দ এমানুয়েল এদ্রালিন মার্কোস, জ্যেষ্ঠ (জন্ম: ১১ সেপ্টেম্বর, ১৯১৭ - মৃত্যু: ২৮ সেপ্টেম্বর, ১৯৮৯) ইলোকস নর্টের সারাত এলাকায় জন্মগ্রহণকারী ফিলিপাইনের বিশিষ্ট রাজনীতিবিদ ছিলেন। ১৯৬৫ থেকে ১৯৮৬ মেয়াদে ফিলিপাইনের রাষ্ট্রপতির দায়িত্ব পালন করেন। এছাড়াও, ১৯৭২ থেকে ১৯৮১ পর্যন্ত সামরিক আইনের মাধ্যমে দেশ পরিচালনা করেন। এরপূর্বে তিনি দুইবার রাষ্ট্রপতি নির্বাচিত হয়েছিলেন। কিন্তু, ১৯৮৬ সালে চারদিনের জনশক্তি আন্দোলনের ন্যায় অহিংস আন্দোলনে নিজ দপ্তর ত্যাগে বাধ্য হন ফের্দিনান্দ মার্কোস। তাঁর কর্তৃত্ববাদী শাসনামলে সরকারের উচ্চ পর্যায়ে ব্যাপক দূর্নীতি, রাজনৈতিক উৎপীড়ন ও গণতান্ত্রিক পদ্ধতিতে বাঁধা দেয়ার জন্য পরিচিতি পেয়েছে।
মারিয়ানো মার্কোস ও জোসেফা এদ্রালিন দম্পতির সন্তান তিনি। ফিলিপাইন বিশ্ববিদ্যালয়ে আইন বিষয়ে অধ্যয়ন করেন। ১৯৩৯ সালে বার পরীক্ষায় ৯৮.৮% নম্বর পান। ১৮ বছর বয়সে তাঁর বাবা মারিয়ানো মার্কোসের রাজনৈতিক বিরুদ্ধবাদী জুলিও নালান্দাসানকে হত্যার অভিযোগে দোষী সাব্যস্ত করা হয়। কিন্তু সুপ্রিম কোর্টের বিচারপতি জোস পি. লরেল কর্তৃক উভয়েই মুক্তি পান। দ্বিতীয় বিশ্বযুদ্ধে অংশগ্রহণ করেন তিনি। নির্বাচনী প্রচারণায় তিনি দাবী করেন যে, ফিলিপাইনের সর্বাপেক্ষা পদকপ্রাপ্ত বীর তিনি। কিন্তু তিনি মাত্র তিনটি পদক পেয়েছিলেন।
১৯৪৯ থেকে ১৯৫৯ সাল পর্যন্ত ফিলিপাইনের প্রতিনিধি সভার সদস্য হন। এরপর ১৯৫৯ থেকে ১৯৬৫ মেয়াদে ফিলিপাইনের সিনেটে সিনেটর হন। তন্মধ্যে, ১৯৬৩ থেকে ১৯৬৫ পর্যন্ত সিনেট সভাপতি হন। ১৯৬৫ সালে সফলভাবে নির্বাচনী প্রচারণার পর রাষ্ট্রপতি হিসেবে নির্বাচিত হন তিনি।
মার্কোসের শাসনামলে ফিলিপাইনের জাতীয় ঋণ ২ বিলিয়ন থেকে ৩০ বিলিয়নে গিয়ে দাঁড়ায়। কিন্তু মার্কিন যুক্তরাষ্ট্রের প্রতিষ্ঠানগুলো ফিলিপাইনের উন্নতিতে শামিল হওয়ায় ১৯৭২ সালে সামরিক শাসন থাকা স্বত্ত্বেও মার্কোসের বিপক্ষে মার্কিন প্রশাসন রুখে দাঁড়ায়নি। কার্টার প্রশাসন বিশ্বব্যাংক থেকে ৮৮ মিলিয়ন মার্কিন ডলার বিনিয়োগ করে, সামরিক বাহিনীকে সহায়তা করে ও তাঁর শাসনকে নমনীয় স্বৈরশাসকরূপে আখ্যায়িত করে। ১৯৭৬ সালে অ্যামনেস্টি ইন্টারন্যাশনাল তাদের প্রতিবেদনে উল্লেখ করে যে, সরকারীভাবে ৮৮টি নিপীড়নের ঘটনা ঘটেছে। ১৯৭৭ সালে সামরিক বাহিনী চারগুণ বৃদ্ধি পেয়েছে ও ৬০,০০০-এরও বেশি ফিলিপিনোকে রাজনৈতিক কারণে গ্রেফতার করা হয়েছে। ১৯৮১ সালে উপ-রাষ্ট্রপতি জর্জ এইচ. ডব্লিউ. বুশ আশাবাদ ব্যক্ত করেন যে, গণতান্ত্রিক নীতি গ্রহণ করেছেন ও গণতান্ত্রিক পন্থায় দেশ শাসন করছেন। জনরোষের কবলে পড়ে ১৯৮৬ সালে নির্বাচন আয়োজনের ব্যবস্থা করা হয় ও গণবিক্ষোভের মুখে ফেব্রুয়ারি, ১৯৮৬ সালে তিনি ক্ষমতাচ্যূত হন। ১৯৮৬ সালের রাষ্ট্রপতি নির্বাচনে নিহত বিরোধী দলীয় নেতা ও সিনেটর বেনিগনো (নিনয়) অ্যাকুইনো, জুনিয়রের বিধবা পত্নী কোরাজন (কোরি) অ্যাকুইনো’র সমর্থকেরা তাঁকে ক্ষমতা ত্যাগে বাধ্য করে।
১৯৬৫ থেকে ১৯৮৬ সময়কালে মার্কিন মদদপুষ্ট মার্কোসের পরিবার দেশ থেকে কয়েক বিলিয়ন ডলার বিদেশে পাচার করে ও বিলাসবহুল জীবন উপভোগ করে। তাঁর স্ত্রী ইমেলদা মার্কোস অর্থচুরির সীমারেখা অতিক্রম করেন ও নিজের ভাবমূর্তি ক্ষুণ্ন করেন। এ দম্পতির চার সন্তান রয়েছে। তন্মধ্যে, ইমেলদা তাঁর দুই সন্তান ইমি মার্কোস ও ফার্দিনান্দ বংবং মার্কোস, জুনিয়রকে নিয়ে ফিলিপাইনের রাজনীতিতে সক্রিয় রয়েছেন।
তাভিসুপ্লেবা
তাভিসুপ্লেবা () জর্জিয়ার জাতীয় সঙ্গীত। রক্তপাতহীন রোজ বিপ্লবের মাধ্যমে সরকার উচ্ছেদ এবং জাতীয় প্রতীক পরিবর্তনের কয়েক মাস পরে ২৩শে এপ্রিল, ২০০৪ সালে জর্জিয়া নতুন জাতীয় পতাকা, জাতীয় সঙ্গীত এবং কোট অফ আর্মস গৃহীত করা হয়। সঙ্গীতটি জর্জিয়ান রচয়িতা জাকারি (জাকারিয়া) পালিয়াশভিলি (ზაქარია ფალიაშვილი, ১৮৭১–১৯৩৩) এর, জর্জিয়ান অপেরা আবেসালোম দা এতেরি এবং দাইসি ("দিবাবসান") থেকে নেওয়া হয়। ইওসিফ কেচাকমাডজে (იოსებ კეჭაყმაძე) একে সঙ্গীতে অভিযোজিত করেন এবং গানের কথা ডেভিড মাগ্রাডজে (დავით მაღრაძე) দ্বারা গঠিত হয়।
জাপান দ্বীপপুঞ্জ
দ্বিতীয় বিশ্বযুদ্ধের শেষে জাপানের সার্বভৌমত্ব ও জাপান সম্রাটের শাসনের সাংবিধানিক অধিকারের ভৌগোলিক সীমানা নির্দেশ করতে "হোম আইল্যান্ডস্‌" কথাটির প্রচলন হয়। এছাড়া কথাটি এখন যেসব এলাকা বিংশ শতাব্দীর প্রথমার্ধে জাপানের উপনিবেশ ছিল তাদেরকে জাপানের মূল ভূভাগ থেকে আলাদা করে বোঝাতেও ব্যবহৃত হয়।
দ্বীপপুঞ্জটিতে মোট ৬,৮৫২ টি দ্বীপ (১০০ মিটারের অধিক পরিধিযুক্ত জলবেষ্টিত ভূভাগ) বর্তমান, যেগুলির মধ্যে ৪৩০ টিতে জনবসতি আছে। উত্তর থেকে দক্ষিণে চারটি প্রধান দ্বীপ হল হোক্কাইদো, হনশু, শিকোকু ও কিউশু; হনশু হল এদের মধ্যে বৃহত্তম, এবং এই দ্বীপটিকে 'মূল জাপানি ভূখণ্ড' বলা হয়।
রাশিয়ার অন্তর্গত সাখালিন দ্বীপ ভৌগোলিকভাবে জাপান দ্বীপপুঞ্জের অন্তর্গত, যদিও বিংশ শতাব্দীতে জাপান এই দ্বীপের উপর থেকে তার অধিকার ছেড়ে দেয়।
এটি অ্যান্ড টি প্লাজা
এটি অ্যান্ড টি প্লাজা (পূর্বে অ্যামিরিথ প্লাজা এবং এসবিসি প্লাজা) ক্লাউড গেটের ভাস্কর্যের একটি পাবলিক স্পেস। এই পার্কটি মিলেনিয়াম পার্কে অবস্থিত যা তৃতীয় সহস্রাব্দ উদযাপনের জন্য নির্মাণ করা হয়। এবং এটি যুক্তরাষ্ট্রের শিকাগো , ইলিনয়-এর লুপ সম্প্রদায় এলাকার মধ্যে অবস্থিত। ভাস্কর্য ও প্লাজাটি বেশিরভাগ সময় ক্লাউড গেট অন দ্য এটি অ্যান্ড টি প্লাজা বলে পরিচিত
পার্কটি ২০০৪ সালে গ্রীষ্মের সময় ভাস্কর্যটি প্রাথমিকভাবে খোলা হয়; তখন ছিল পার্কের গ্যান্ড খোলার শেষ সপ্তাহ। "আমেরিত কর্পোরেশন/এসবিসি কমিউনিকেশন ইনক" এই স্থানের নামকরণের জন্য $৩ মিলিয়ন বিনিয়োগ করেন। ধীরে ধীর প্লাজাটি বড়দিনের ছুটি ও ক্রিসমাস প্লাজা কারোলিন' অনুষ্ঠানের সময় এমসিকর্মিজ ট্রিবিউন প্লাজা ও আইস রিঙ্ক অন্যন্য একটি দর্শনীয় জায়গায় পরিণত হয়।
১৯ শতাব্দীর দিকে শিকাগোর সামনের দিকের পরিবেষ্টিত স্থানের পূর্ব-পশ্চিমে এবং 'লুপ লেক মিশিগান'-এ, পার্ক ছিল। যখন ১৯৯৭ সালে যখন এটি মিলেনিয়াম পার্ক হিসাবে শহর উন্নয়নের জন্য তৈরি করা হয়; তখন এর উত্তর-পশ্চিম কোণে মনরো স্ট্রিট ও আর্ট ইনস্টিটিউট, পূর্বে মিশিগান এভিনিউ, দক্ষিণে রানডলফ স্ট্রিট এবং পশ্চিমে কলম্বাস ড্রাইভ, 'ইলিনয় সেন্ট্রাল রেল ইয়ার্ড' এবং পার্কিং ছিল। বর্তমানে মিলেনিয়াম পার্কটি শিকাগোর শুধুমাত্র 'নেভি পোস্তা' যা গ্রামাঞ্চলের ভ্রমণ হিসেবে পর্যটন আকর্ষণ করে।
পার্ক গ্রিল-এর উপরে প্লাজাটি, এমসিকর্মিক ট্রিবিউন প্লাজা ও আইস রিঙ্ক-এর উপরে এবং পিছনের দিকে চেজ বিহারের সংলগ্ন এবং উত্তর ও দক্ষিণ বোয়িং গ্যালারীর মধ্যে অবস্থিত। প্লাজা ও ভাস্কর্যটিতে ৩০০ আসন বিশিষ্ট ৬ মিলিয়ন পার্ক গ্রিল রয়েছে যার উপরে সবাই বসতে পারে। এবং এটি ২০০৩ সালের নভেম্বরে 'এমসিকর্মিক ট্রিবিউন প্লাজা' ও 'আইস রিঙ্ক' এর পিছনে খোলা হয়। প্লাজার পৃষ্ঠাদেশ কংক্রিটের তৈরি। প্লাজাটি কংক্রিট পাভেরা সহ ২৫,২০০ বর্গ ফুট | প্রতিটি শান-বাঁধান পাভেরা , এবং প্রতিটি পুরু।
প্লাজাটি মূলত 'অ্যামিরিথ কর্পোরেশন' এর জন্য অ্যামিরিথ প্লাজা নামে নামকরণ করা হয়, কর্পোরেট পৃষ্ঠপোষক, যিনি ভাস্কর্য-হোস্টিং প্লাজা এর নামকরণের অধিকারের জন্য $ ৩ মিলিয়ন দান করেন। এসময়ে পার্ক ২০০৪ সালে আনুষ্ঠানিকভাবে খোলা হয়, অ্যামিরিথ পরবর্তীকালে এসবিসি কমিউনিকেশনের সাথে পরিবর্তন করা হয় এবং এসবিসি প্লাজা নামে ডাকা হয়। তখন 'এসবিসি' কে "এটি & টি" নামে পরিবর্তিত করা হয় এবং পরবর্তীকালে, ২০০৫ সালে এসবিসি থেকে এটি & টি প্লাজা নামে আবার পরিবর্তন করা হয়। "ক্লাউড গেট" মূলত এর অসাধারন ভাস্কর্য, কারণ এমন কম পুরুত্বের ইস্পাতের পছন্দসই নন্দনতত্বের সঙ্গে এর সামঞ্জস্যপূর্ণ ডিজাইন। শেষ খন্ডের ওজন যা এটার মূল নিরাপত্তা দেয়। পার্ক গ্রিলের ছাদের উপরে ক্লাউড গেট রয়েছে, যার ফলে একে ওজন সহ্য করার মত যথেষ্ট শক্তিশালী হতে হয়। শিকাগোর মেট্রো ট্রেন 'উত্তর গ্রান্ট পার্ক গ্যারেজ ট্রাভেল' রেঁস্তোরার পিছন দিকের বরাবর ট্র্যাক থেকে একটি বড় প্রাচীর দ্বারা এটি থেকে পৃথক করা। এবং এটিই ভাস্কর্যের ওজন অনেকটুকু বহন করে। আগে এই প্রাচীর, গ্যারেজ এর ফাউন্ডেশনের বাকি অংশ বরাবর অতিরিক্ত প্রয়োজনের জন্য ছোট ছাউনী ছিল । জুন ২০০৪ সালে যখন শেল নির্মাণ শুরু হয়, তখন একটা বিশাল তাঁবু দিয়ে (চিত্রে বামে) এটি পরিবেষ্টিত করা হয়।
২০০৬ সালে, প্লাজায় 'বার্ষিক ক্রিসমাস ক্যারোলিন' শুরু হয়। কৃতজ্ঞতাজ্ঞাপন অনুসরণে, সাপ্তাহিক সিং-এ্যালোন বিলা ভোস, শিকাগো ম্যাস গায়কদল, এবং শিকাগো চিল্ড্রেন গায়কদল সহ অন্যান্য ঐকতানিক গ্রুপ দ্বারা পরিচালিত হয়।
বাবরাক কারমাল
বাবরাক কারমাল (; জন্ম: ৬ জানুয়ারি, ১৯২৯ - ৩ ডিসেম্বর, ১৯৯৬) কামারি এলাকায় জন্মগ্রহণকারী আফগানিস্তানের বিশিষ্ট রাজনীতিবিদ ও স্নায়ুযুদ্ধকালীন নেতা ছিলেন। ১৯৭৯ থেকে ১৯৮৬ মেয়াদে সোভিয়েত মদদপুষ্ট আফগানিস্তানের রাষ্ট্রপতির দায়িত্ব পালন করেন কাবুল বিশ্ববিদ্যালয়ের সাবেক ছাত্র বারবাক কারমাল। পিপলস ডেমোক্র্যাটিক পার্টি অব আফগানিস্তান (পিডিপিএ) দল গঠন হলে কারমাল শীর্ষস্থানীয় সদস্যদের একজন ছিলেন।
৬ জানুয়ারি, ১৯২৯ তারিখে সুলতান হোসেন নামে তাঁর জন্ম হয়। আফগান সেনাবাহিনীর মেজর জেনারেল ও পাকতিয়া প্রদেশের সাবেক গভর্নর মোহাম্মদ হোসেন হাশেম তাঁর বাবা ছিলেন। পাঁচ ভাই-বোনের মধ্যে তাঁর অবস্থান ছিল দ্বিতীয়। কাবুলের অন্যতম ধনী পরিবারের একটি ছিল তাঁর পরিবার। কারমালের বাবা তাজিক জনগোষ্ঠীর লোক ছিলেন। কারমাল দারি ভাষায় কথা বলতেন। জার্মানভাষী নেজাত হাই স্কুলে অধ্যয়ন করেন। ১৯৪৮ সালে এখান থেকেই স্নাতক ডিগ্রী অর্জন করেন। মীর আকবর খাইবারের নেতৃত্বাধীন মার্কসবাদে জড়িয়ে পড়লে পাঁচ বছর হাজতবাস করেন। কাবুল বিশ্ববিদ্যালয়ের আইন ও রাষ্ট্রবিজ্ঞান অনুষদে ভর্তি হন। কিন্তু ছাত্র সংগঠনের কর্মকাণ্ডে সংশ্লিষ্টতার অভিযোগে তাঁর আবেদন বাতিল হয়ে যায়। ১৯৫১ থেকে ১৯৫৩ মেয়াদে কাবুল বিশ্ববিদ্যালয়ের আওতাধীন আইন ও রাষ্ট্রবিজ্ঞান কলেজে পড়াশোনা করেন। ছাত্র সংগঠনের কর্মকাণ্ডে সংশ্লিষ্টতা থাকায় তাঁকে গ্রেফতার করা হয়। তিন বছর কারাভোগের পর মোহাম্মদ দাউদ খানের সহায়তায় মুক্তিলাভ করেন। ১৯৬১ থেকে ১৯৬৩ মেয়াদে পরিকল্পনা মন্ত্রণালয়ে কাজ করেন।
১৯৬৭ সালে পিডিপিএ দুই অংশে বিভক্ত হয়ে পড়ে। কারমালের নেতৃত্বে পারচম পিডিপিএ মোহাম্মদ দাউদ খানকে ক্ষমতায় আসতে সহায়তা করে। শুরুর দিকে সম্পর্ক ভাল থাকায় দাউদ ১৯৭০-এর দশকে বামধারার দিকে ঝুঁকে পড়েন। এরফলে ১৯৭৭ সালে পিডিপিএ একীভূত হয়। ১৯৭৮ সালে সর বিপ্লবে পিডিপিএ ক্ষমতা গ্রহণ করে। সমাজতন্ত্রপন্থী সরকারের বিপ্লবী কাউন্সিলের সহ-সভাপতি ও উপ-রাষ্ট্রপ্রধানের দায়িত্ব পান। কিন্তু ক্ষমতায় আসার পরপরই খালকিস্ট প্রচণ্ড চাপ প্রয়োগ করে। জুন, ১৯৭৮ সালে পিডিপিএ কেন্দ্রীয় কমিটির সভায় পিডিপিএ নীতি গ্রহণের অধিকার পায়। এরফলে তাঁকে প্রাগে চলে যেতে হয়। ডিসেম্বর, ১৯৭৯ সালে সোভিয়েত বাহিনী আফগানিস্তানে প্রবেশ করলে তিনি দেশে ফিরে আসেন। ২৭ ডিসেম্বর, ১৯৭৯ তারিখে বিপ্লবী কাউন্সিল ও মন্ত্রী পরিষদের সভাপতি হন। ১৯৮১ সালে সুলতান আলী কেশতমান্দ তাঁর স্থলাভিষিক্ত হবার পূর্ব পর্যন্ত নিজ দায়িত্ব পালন করেন। গণপ্রজাতন্ত্রী আফগানিস্তানের জন্য মৌলিক নীতিগ্রহণ, নূর মোহাম্মদ তারাকি ও আমিনের শাসনামলে কারাগারে নিক্ষিপ্ত ব্যক্তিদের ন্যায়বিচারের ন্যায় বিষয়গুলো প্রাধান্য পায়। কিন্তু আফগান জনগণের কাছে তাঁর গ্রহণযোগ্যতা পায়নি।
নীতি বাস্তবায়নে ব্যর্থতা ও সোভিয়েত আগ্রাসনের পর সোভিয়েত নেতৃত্ব কারমালের দেশ পরিচালনাকে ঝুঁকিপূর্ণ মনে করে। মিখাইন গর্বাচেভের নেতৃত্বে সোভিয়েত কর্তৃপক্ষ কারমালের পরিবর্তে মোহাম্মদ নজিবুল্লাহকে স্থলাভিষিক্ত করে। এরপর তিনি মস্কোয় নির্বাসিত হন। ১৯৯১ সালে নজিবুল্লাহ সরকার তাঁকে দেশে ফিরে আসার অনুমোদন দেয়। জুন, ১৯৯২ সালে দোস্তামের সাথে তিনিও বিমান দূর্ঘটনায় নিহত হয়েছেন বলে প্রতিবেদন প্রকাশ করা হয়। কিন্তু ঐ প্রতিবেদনটি মিথ্যা বলে প্রমাণিত হয়। আব্দুল রশিদ দোস্তামের সহায়তায় নজিবুল্লাহ সরকারকে উৎখাত করেন।
ডিসেম্বর, ১৯৯৬ সালের শুরুতে মস্কোর সেন্ট্রাল ক্লিনিক্যাল হসপিটালে যকৃতের ক্যান্সারে তাঁর দেহাবসান ঘটে। একটি সূত্রে তিনি ১ ডিসেম্বর ও অন্য সূত্রে ৩ ডিসেম্বর হিসেবে উল্লেখ করা হয়।
৩২ ওল্ড স্লিপ
৩২ ওল্ড স্লিপ, যা ওয়ান ফিন্যানশিয়াল স্কয়ার হিসেবে সমধিক পরিচিত, হল নিউ ইয়র্ক শহরের অর্থনৈতিক বিভাগে অবস্থিত এক আকাশস্পর্শী ভবন। ১৯৮৭ সালে ভবনটি সম্পূর্ণরূপে তৈরি করা হয়। ভবনটি ৩৬ তলা বিশিষ্ট এবং সমুদ্রপৃষ্ঠ থেকে । এই ভবনে রয়েছে সফটওয়্যার কোম্পানি কনভেন, এয়াইজি গ্লোবাল রিয়েল স্টেট, গোল্ডম্যান স্যাচ, যুক্তরাষ্ট্র আদমশুমারি ব্যুরোর নিউ ইয়র্কের আঞ্চলিক অফিস, এবং নিচ তলায় রয়েছে নিউ ইয়র্ক শহর অগ্নি নিয়ন্ত্রণ বিভাগ (এফডিএনওয়াই), ৪টি ইঞ্জিন কোম্পানি এবং ১৫টি ল্যাডার কোম্পানি রয়েছে।
বর্তমান ভবনটির স্থলে পূর্বে যুক্তরাষ্ট্রের শেষ গণ স্বর্ণপরিশোধনাগার যুক্তরাষ্ট্র এসেয় অফিস অবস্থিত ছিল। এখানে সাধারণত ক্ষতিগ্রস্ত মুদ্রা ও কাগজের নোট গলিয়ে ফেলে নষ্ট করা হত। ১৯৮৩ সালে যুক্তরাষ্ট্র মিন্ট ৪২,১৭৬ বর্গফুটের (৩,৯১৮.৩ বর্গমিটার) এ সম্পত্তি নিলামে তোলে। ৩ মিলিয়ন ডলার ডাকার মধ্য দিয়ে নিলাম শুরু হলেও শেষে এইচআরও ইন্টারন্যাশনাল লিমিটেড গ্রুপ ২৭ মিলিয়ন ডলার দিয়ে নিলামে জয়লাভ করে। এই নিলাম স্থানটিকে নিলামে বিক্রয়কৃত যুক্তরাষ্ট্রের সবচেয়ে মূল্যবান সরকারি সম্পত্তির আখ্যা এনে দেয়। ১৯৮৬ সালে এশেয় অফিস ভবনটি ভেঙ্গে ফেলা হয়।
১৯৮৭ সালে এইচআরও ৩৬তলা বিশিষ্ট এক সুবিশাল ভবন নির্মাণ করেন এবং এই সম্পত্তির নাম দেয়া হয় ২৩-৪৩ ওল্ড স্লিপ প্রোপার্টি ওয়ান ফিন্যানশিয়াল সেন্টার। ১৯৯৫ সালে প্যারামাউন্ট গ্রুপ ১৩৫ মিলিয়ন ডলারের বিনিময়ে এই সম্পত্তি কিনে নেয়। ২০০৭ এর আগস্টে এই সম্পত্তি বেকন ক্যাপিটাল পার্টনারস এর কাছে ৭৫১ মিলিয়ন ডলারে বিক্রি করে দেওয়া হয়, যা ছিল লোয়ার ম্যানহাটনের ইতিহাসে সবচেয়ে বেশি দামে বিক্রয় হওয়া অফিস ভবন।
২০১২ সালে ম্যানহাটনের অনেক ভবনের মত ৩২ ওল্ড স্লিপ ভবনে হারিকেন স্যান্ডির সময় ঝড় ও পানিতে ক্ষতিগ্রস্ত হয়েছে। বেশিরভাগ এলাকার ভবন নির্মাণ করা হয়েছে এমন নকশায় যাতে সেগুলো শক্তিশালি ভূমিকম্প ও বন্যাতেও টিকে থাকে। এক বছরের মধ্যে এই ভবনের বাজার মূল্য ২১.৬% হ্রাস পায় ($৬৫.৭ মিলিয়ন)। ২০১৩ সালে পুনরায় উন্নত করার চেষ্টা করা হয়েছে যাতে এই ভবন ভবিষ্যতের যেকোনো ঝড়ের মাঝেও ভালভাবে টিকে থাকতে পারে।
এই দালানটি আধুনিক স্থাপত্য হিসেবে বিবেচিত। দালানটির চার ধার গ্রানাইট এবং রূপার প্রলেপযুক্ত কাচ দ্বারা দালানটির ভিত্তি গঠিত হয়েছে। এই দালানের সিঁড়ি অষ্টভুজ আকৃতিবিশিষ্ট। এই দালানটির কাঁচগুলো পর্দা দ্বারা আবৃত।
ভবনটির প্রতি তলায় ২৩,৪০৪ থেকে ৩৮,৭৫০ বর্গফুট স্থান ভাড়া দেওয়ার জন্য ব্যবহৃত হয়। সব মিলিয়ে মোট ১,১৬১,৪৩৪ বর্গফুট ভাড়া দেওয়া হয়ে থাকে। এর প্রতি তলারই অভ্যন্তরীণ অংশ স্তম্ভহীন এবং দৈর্ঘ্যের লবিবিশিষ্ট। ভবনটিতে মোট ২৬টি এলিভেটর এবং ভবনের তলদেশে পার্কিং গ্যারেজ আছে। ভবনটির নিচে পশ্চাৎদিকে ব্যক্তিগত মালিকানাধীন কিছু খিলান এবং শহুরে প্লাজা আছে।
ভিকে
ভিকে বা ভিকোনতাকতে () হল বিশ্বের ২য় বৃহত্তম সামাজিক নেটওয়ার্কিং ওয়েবসাইট, রাশিয়া এবং সাবেক সোভিয়েত প্রজাতন্ত্রগুলি, যেমন ইউক্রেন, বেলারুশ ও কাজাখস্তান -এ এটি সর্বাধিক জনপ্রিয় ওয়েবসাইট। এই সামাজিক নেটওয়ার্কিং পরিসেবাটি বাংলাসহ অনেক ভাষায় উপলবদ্ধ, কিন্তু এটি রুশ ভাষা ব্যবহারকারীদের মধ্যে বেশি জনপ্রিয়।
টম গ্রেভেনি
টমাস উইলিয়াম গ্রেভেনি, ওবিই (; জন্ম: ১৬ জুন, ১৯২৭ - মৃত্যু: ৩ নভেম্বর, ২০১৫) নর্দাম্বারল্যান্ডের রাইডিং মিল এলাকায় জন্মগ্রহণকারী ইংল্যান্ডের বিখ্যাত আন্তর্জাতিক ক্রিকেট তারকা ছিলেন। এছাড়াও মেরিলেবোন ক্রিকেট ক্লাবের পক্ষে ২০০৪-০৫ মৌসুমে সভাপতির দায়িত্ব পালন করেন। ইংল্যান্ড ক্রিকেট দলে খেলার পাশাপাশি গ্লুচেস্টারশায়ার কাউন্টি ক্রিকেট ক্লাবে প্রতিনিধিত্ব করেন। দলে তিনি মূলতঃ ব্যাটসম্যান হিসেবে ভূমিকা রেখেছেন টম গ্রেভেনি।
ব্রিস্টল গ্রামার স্কুলে অধ্যয়ন করেন। ইংল্যান্ড এবং ওয়েলস ক্রিকেট বোর্ডের সাবেক দল নির্বাচক ডেভিড গ্রেভেনি তাঁর কাকা। এছাড়াও, কেন গ্রেভেনি সম্পর্কে তাঁর ভাই হন।
কাউন্টি ক্রিকেটে গ্লুচেস্টারশায়ার ও ওরচেস্টারশায়ারের পক্ষে খেলেন। তন্মধ্যে ১৯৫৯-৬০ ও ১৯৬৮-৭০ মৌসুমে গ্লুচেস্টারশায়ার ও ওরচেস্টারশায়ারের অধিনায়কত্ব করেন তিনি।
তিনি তাঁর সময়কালে অন্যতম শীর্ষস্থানীয় প্রথিতযশা খেলোয়াড় ছিলেন। দ্বিতীয় বিশ্বযুদ্ধের পর গ্লুচেস্টারশায়ারের পক্ষে খেলোয়াড়ী জীবন শুরু করেন। ১৯৬১ সালে ওরচেস্টারশায়ারের পক্ষে খেলেন ও পরবর্তীকালে ক্লাবের অধিনায়কের দায়িত্ব পান। ১৯৭০ সালে কাউন্টি ক্রিকেট ত্যাগ করে কুইন্সল্যান্ডের পক্ষে খেলোয়াড়সহ কোচের ভূমিকায় অবতীর্ণ হন। কিন্তু তেমন সুবিধা করতে না পারায় ১৯৭২ সালে অস্ট্রেলিয়া থেকে ইংল্যান্ডে প্রত্যাবর্তন করেন।
সমগ্র খেলোয়াড়ী জীবনে ৭৯ টেস্টে ইংল্যান্ডের পক্ষে টেস্ট ক্রিকেটে অংশ নেন। কলিন কাউড্রের অনুপস্থিতিতে ১৯৬৮ সালে দলের অধিনায়কের দায়িত্ব পালন করেছেন। অস্ট্রেলিয়ার বিপক্ষে হেডিংলিতে অনুষ্ঠিত ৪র্থ টেস্টটি ড্রয়ে পরিণত হয়।
১৯৫০-এর দশকে নিয়মিতভাবে টেস্ট ক্রিকেটে অংশগ্রহণ করেন। ১৯৫১ থেকে ১৯৫৮ মেয়াদে নিজ দেশে অনুষ্ঠিত প্রত্যেক টেস্ট সিরিজের কমপক্ষে একটি খেলায় অংশ নিয়েছেন। ১৯৫১-৫২ মৌসুমে দীর্ঘকালীন ভারত সফরে যান। অস্ট্রেলিয়ায় তিনবার ও ওয়েস্ট ইন্ডিজে দুইবার সফর করেন। ১৯৫৪-৫৫ মৌসুমে ইংল্যান্ডের খেলোয়াড়দের মধ্যে ব্যাটিং গড়ে শীর্ষে ছিলেন। চূড়ান্ত টেস্টে ইয়ান জনসন ইংল্যান্ডকে ব্যাটিংয়ে নামালে তিনি ব্যাটিং উদ্বোধনে নামেন। আড়াই ঘন্টায় ১১১ রান তুলেন তিনি। পূর্ববর্তী বছর দূর্বল ক্রীড়াশৈলী প্রদর্শন ও ১৯৫৮-৫৯ মৌসুমে অস্ট্রেলিয়া সফরে খেলার দূর্বলতার কারণে দল থেকে বাদ পড়েন। দীর্ঘ তিন বছর দলের বাইরে থাকার পর ১৯৬৬ সালে লর্ডসে পুণরায় দলের সদস্য হন। ১৯৬৮-৬৯ মৌসুমে সফরকারী পাকিস্তানের বিপক্ষে সহঃ অধিনায়কের দায়িত্ব পান। এ দায়িত্বে তিনি তিন বছর ছিলন। ১৯৬৯ সালে ওয়েস্ট ইন্ডিজের বিপক্ষে প্রথম টেস্টের বিশ্রামের দিনে সুবিধামূলক খেলায় অংশ নেন ও ৭৫ রান তোলেন। দলীয় শৃঙ্খলা ভঙ্গের কারণে তাঁকে সাময়িকভাবে দলের বাইরে রাখা হয়। এরপর তিনি আর খেলায় অংশ নেননি।
৯ জুলাই, ২০০৯ তারিখে তাঁকে আইসিসি ক্রিকেট হল অব ফেমে অন্তর্ভুক্ত করা হয়। ৩ নভেম্বর, ২০১৫ তারিখে তাঁর দেহাবসান ঘটে। তাঁর ভাই ৯ দিন পূর্বে মৃত্যুবরণ করেন।
জাপানি পুরা-প্রস্তর যুগ
অঞ্চলের প্রাচীনতম মানুষের হাড় পাওয়া গেছে শিযুওকার হামামাৎসু থেকে। তেজস্ক্রিয় তারিখ গণনার মাধ্যমে জানা গেছে জীবাশ্মগুলির বয়স ১৪,০০০ থেকে ১৮,০০০ বছরের মধ্যে।
জাপানি পুরা-প্রস্তর যুগের একটি স্বাতন্ত্র্য হল এই যে, এই যুগেই (৩০,০০০ খ্রিঃ পূঃ নাগাদ) জাপানের অধিবাসীরা ঘষা পাথর ও পালিশ করা পাথরের যন্ত্রপাতি নির্মাণ করতে পারত, যা অবশিষ্ট পৃথিবীতে নব্য প্রস্তর যুগের আগে (১০,০০০ খ্রিঃ পূঃ নাগাদ) কোথাও পাওয়া যায় না।
চিটাগাং ভাইকিংস
চিটাগাং ভাইকিংস চট্টগ্রাম বিভাগীয় বিপিএলের একটি ফ্র্যাঞ্চাইজি দল। এই দলটি আগে "চিটাগাং কিংস" নামে ২টি আসরে ছিল, এবং বিপিএলের প্রতিষ্ঠাতা সদস্যদের মধ্যে অন্যতম। এই দলটি ডিবিএল গ্রুপ কর্তৃক মালিকানাধীন, যা এসকিউ স্পোর্টস থেকে হস্তান্তরিত হয়। এই দলের নিজস্ব গ্রাউন্ড হল জহুর আহমেদ চৌধুরী স্টেডিয়াম, তবে, এই দলটি তাদের খেলাগুলো এমএ আজিজ স্টেডিয়ামএ ও খেলে থাকে। চিটাগাং কিংস বিপিএল আসর ২ এর রানার্স আপ হয়েছিল।
বিপিএলের ২য় আসরের পর, এই দলের মালিকানা ডিবিএল গ্রুপের নিকট হস্তান্তর করা হয়। মালিকানা পরিবর্তনের সাথে দলটির নাম, প্রতিক ও স্কোয়াডও নতুন কমিটি কর্তৃক পরিবর্তিত হয়। এই দলের নাম পরিবর্তন করে রাখা হয় চিটাগাং ভাইকিংস।
চিটাগাং ভাইকিংসের সেরা সাফল্য তেমন নেই । ২০১৫ বিপিএলের গ্রুপ পর্বে থেকে চিটাগাং ভাইকিংস বিদায় নেয়।
কুমিল্লা ভিক্টোরিয়ানস
কুমিল্লা ভিক্টোরিয়ানস একটি ফ্র্যাঞ্চাইজি দল,যারা বিপিএল টুর্নামেন্ট খেলে। যা আসন্ন কুমিল্লা, বাংলাদেশ বিভাগ কর্তৃক প্রকাশিত। এই দলটি নাফিসা কামালের কুমিল্লা লিজেন্টস লিমিটেড কর্তৃক মালিকানাধীন। ওয়াসিম আকরাম এই দলের মেন্টর। খালেদ মাসুদ এই দলের ম্যানেজার। মুহাম্মদ সালাহউদ্দিন হচ্ছেন কোচ এবং তামিম ইকবাল এই দলের আইকন খেলোয়াড়। কুমিল্লা ভিক্টোরিয়ানস বিপিএল ২০১৫ তে নতুন দল হিসেবে অংশগ্রহন করেছে
বিপিএলের ৩য় আসরে কুমিল্লা ভিক্টোরিয়ান্স বরিশাল বুলসকে হারিয়ে প্রথমবারের মতো শিরোপা জিতে নেয়।
সুইস ফ্রাংক
সুইস ফ্রাংক বা সুইস ফ্রাঁ (মুদ্রা প্রতীক: Fr; ব্যাংক কোড: CHF), (, , ) হল প্রধানভাবে সুইজারল্যান্ডের মুদ্রা। সুইস ফ্রাংক-টিকে লিশটেনস্টাইনেও ব্যবহার করা হয়। আমানতের উপর নেতিবাচক সুদের হারের জন্য এই সুইস ফ্রাংক মুদ্রাটি পরিচিত।
সাভাক
সাভাক (, সংক্ষেপিত: سازمان اطلاعات و امنیت کشور "Sāzemān-e Ettelā'āt va Amniyat-e Keshvar") ইরানের গুপ্ত পুলিশ, অভ্যন্তরীণ নিরাপত্তাবাহিনী ও গোয়েন্দা সংস্থার সমন্বয়ে গঠিত সংগঠন ছিল। ইরানের মোহাম্মদ রেজা শাহ মার্কিন গোয়েন্দা সংস্থা সিআইএ ও ইসরায়েলের সহায়তায় এ সংগঠন গঠন করেছিলেন। ১৯৫৭ থেকে ১৯৭৯ মেয়াদে সাভাক তার কার্য পরিচালনা করতো। কিন্তু ইরানী বিপ্লব ছড়িয়ে পড়ার প্রেক্ষিতে প্রধানমন্ত্রী শাপুর বখতিয়ার এ সংগঠনটি ভেঙ্গে দেন। ১৯৭৯ সালের ইরানী বিপ্লবের পূর্বে সাভাক ‘ইরানের সর্বাপেক্ষা ঘৃণিত ও ভীতিকর প্রতিষ্ঠান’ হিসেবে পরিচিত ছিল। পাহলভীর শাসনামলে নিয়মিতভাবে নির্যাতন ও প্রতিপক্ষীয় ব্যক্তিদেরকে ফাঁসীকাষ্ঠে ঝুলাতো এ সংগঠনটি। একটি সূত্রে জানা যায়, ঐ সময়ে সংগঠনে ষাট সহস্রাধিক লোক এজেন্ট হিসেবে কাজ করতেন। কিন্তু, গোলাম রেজা আফখামি হিসেব কষে দেখিয়েছেন যে, সাভাকে চার হাজার থেকে ছয় হাজার ব্যক্তি সম্পৃক্ত ছিলেন।
ইরানের তৈলশিল্পের জাতীয়করণের দিকে দৃষ্টি নিবদ্ধ রেখে ও শাহের শক্তিমত্তা থেকে দেশকে রক্ষাকল্পে মোহাম্মদ মোসাদ্দেক সরকার গঠিত হলে ১৯ আগস্ট, ১৯৫৩ তারিখে অভ্যুত্থানের মাধ্যমে তাঁকে ক্ষমতাচ্যুত করা হয়। এরপর সম্রাট মোহাম্মদ রেজা শাহ পুলিশের শক্তিকে কাজে লাগিয়ে গোয়েন্দা সংস্থাটি গঠন করেন। শাহের উদ্দেশ্য ছিল তাঁর শাসনকালকে শক্তিশালী করার জন্য রাজনৈতিক প্রতিপক্ষকে নজরদারীর মাধ্যমে নিয়ন্ত্রণ করা ও বিচ্ছিন্নতাবাদী আন্দোলন যাতে মাথাচড়া দিয়ে না উঠে সেদিকে দৃষ্টিপাত করা।
সেপ্টেম্বর, ১৯৫৩ সালে পারস্যে জেনারেল তৈমুর বখতিয়ারের সাথে একযোগে কাজ করার জন্য সিআইএ’র পক্ষ থেকে একজন মার্কিন সেনাবাহিনীর কর্নেলকে প্রেরণ করা হয়। ডিসেম্বর, ১৯৫৩ সালে জেনারেল তৈমুর বখতিয়ারকে তেহরানের সামরিক গভর্নর পদে মনোনীত করা হয় ও নতুন গোয়েন্দা সংগঠন প্রতিষ্ঠার জন্য প্রধান হিসেবে নিয়োগ দেয়া হয়। ১৯৫৪ সালে সংগঠনটি তুদেহ পার্টির নেটওয়ার্ক ধ্বংস করে।
মার্চ, ১৯৫৫ সালে মার্কিন সেনাবাহিনীর ঐ কর্নেলের পরিবর্তে আরও পাঁচজন সিআইএ কর্মকর্তাকে স্থায়ীভাবে নিয়োগ দেয়া হয়। ১৯৫৬ সালে সংস্থাটির পুণর্গঠন হয় ও আনুষ্ঠানিকভাবে ‘সাজেমান-ই এতিলা’ত ভ আনিয়াত-ই- কেশবার’ (সাভাক) রাখা হয়। ১৯৬৫ সালে সাভাক তাদের নিজেদের লোককে প্রশিক্ষক হিসেবে নিয়োগ করে।
পশ্চিমা দেশগুলোর বিশ্বস্ত সূত্রের মাধ্যমে জানা যায়, গণমাধ্যম নিয়ন্ত্রণ, সরকারী চাকুরীতে প্রার্থীদের যাচাইয়ের ন্যায় কাজগুলো দেখাশোনা করার ক্ষমতা এ সংগঠনকে দেয়া হয়েছিল। প্রয়োজনে নির্যাতন ও অপহরণের ন্যায় কাজগুলোও তারা করতো। ১৯৬৩ সালে শাহ তাঁর নিরাপত্তা সংগঠনে সাভাককে জড়িত করেন। তখন ৫,৩০০ পূর্ণাঙ্গকালীন এজেন্ট ও অজানাসংখ্যক খণ্ডকালীন চর মনোনীত করেন। ১৯৬১ সালে ইরানী কর্তৃপক্ষ সংগঠনটির প্রথম পরিচালক জেনারেল তৈমুর বখতিয়ারকে বরখাস্ত করে। ১৯৬১ থেকে ১৯৬৬ মেয়াদে জেনারেল হাসান পাকরাভান পরিচালক মনোনীত হন।
ইরানী বিপ্লবের পর আরও বৃহৎ পরিসীমা নিয়ে ‘সাভামা’ এ সংগঠনের স্থলাভিষিক্ত হয় যা ইরানের গোয়েন্দা ও জাতীয় নিরাপত্তা মন্ত্রণালয় হিসেবে পরিচিতি পাচ্ছে। চার্লস কার্জমানের মতে, সাভাকের কার্যক্রম পরিবর্তন হয়নি। শুধুমাত্র নাম, নেতৃত্ব পরিবর্তিত হয়েছে ও একই ধারায় কাজ করছে। এমনকি এর কর্মীও একই রয়ে গেছে। শাহের সহপাঠী হোসেন ফারদোস্ত সাভাকের উপ-পরিচালক ছিলেন। গুজব রয়েছে যে, বিপ্লব পরবর্তীকালে সাভামা’র পরিচালকের দায়িত্বে রয়েছেন তিনি।
হেবরন
হেবরন (আরবী: ; , ; : ) হচ্ছে একটি প্যালেস্টাইনী শহর পশ্চিম তীরের দক্ষিণাংশে অবস্থিত; জেরুজালেমের দক্ষিণে এর অবস্থান। জুদাইন পর্বতের উপর অবস্থিত এই শহরটির উচ্চতা সমুদ্র-সমতল হতে ৯৩০ মিটার (৩,০৫০ ফুট) উর্ধে। এটি পশ্চিম তীরের সর্ববৃহৎ শহর এবং গাজার পর ফিলিস্তিনের ২য় বৃহত্তম প্রদেশ; যাতে ১,৭৫,০০০ হতে ২,৫০,০০০ ফিলিস্তিনী এবং অটনীল বসতী এবং পুরাতন বসতী এলাকায় ৫০০ হতে ৮৫০ ইহুদী বসতী স্থাপনকারী বসবাস করে।
হুন সেন
হুন সেন (; জন্ম: ৫ আগস্ট, ১৯৫২) ক্যামপং চেম এলাকায় জন্মগ্রহণকারী কম্বোডিয়ার বিশিষ্ট রাজনীতিবিদ। বর্তমানে তিনি কম্বোডিয়ার ৩৪তম প্রধানমন্ত্রীর দায়িত্ব পালন করছেন। এছাড়াও, কম্বোডিয়ান পিপলস পার্টি’র (সিপিপি) সভাপতির দায়িত্ব পালনসহ কান্দাল প্রদেশ থেকে নির্বাচিত সংসদ সদস্য তিনি। পঁচিশ বছরেরও অধিককাল ধরে কম্বোডিয়ার প্রধানমন্ত্রী রয়েছেন। এরফলে তিনি কম্বোডিয়ার দীর্ঘকালীন সময়ের সরকার প্রধান ও বিশ্বের অন্যতম দীর্ঘকালীন নেতৃত্বের অধিকারী হিসেবে পরিচিতি পেয়েছেন। তাঁর পূর্ণাঙ্গ সম্মানসূচক পদবী হচ্ছে ‘সামদেক আকিক মহা সেনা পাদে টেকো হুন সেন’; যার অর্থ দাঁড়ায় ‘প্রভু প্রধানমন্ত্রী, সুপ্রিম মিলিটারী কমান্ডার হুন সেন’। শৈশবে তাঁর নাম ছিল ‘হুন বুনাল’। পরবর্তীতে ১৯৭২ সালে খেমার রুজ দলে যোগদানের দুই বছর পর নিজ নাম পরিবর্তিত করে বর্তমান নামে পরিচিতি ঘটান।
ক্যামপং চেম এলাকায় জন্মগ্রহণকারী হুন সেন কৃষক পরিবারের ছয় সন্তানের মধ্যে তৃতীয় ছিলেন। বাবা হান নিয়াং ও মা ডি ইয়ন। পৈতৃক সম্পর্কীয় দাদা টিওচিউ চাইনিজ এলাকার সমৃদ্ধ ভূ-স্বামী ছিলেন। জমির কিছু অংশ হান নিয়াং পেলেও অপহরণের ঘটনায় তাঁর পরিবার জমি বিক্রয় করতে বাধ্য হয়। ১৩ বছর বয়সে নম পেনের সন্ন্যাসীদের পরিচালিত বিদ্যালয়ে অধ্যয়ন করেন। ১৯৭০ সালে রক্তপাতবিহীন অভ্যুত্থানে সিহানুকের পতন ঘটে ও লন নল ক্ষমতায় আসেন। এরফলে পড়াশোনা বাদ দিয়ে তিনি খেমার রুজ যোগ দেন। দুই বছর পর নিজ নাম পরিবর্তন করেন ও বর্তমান নামে পরিচিত হন।
১৯৭৯ থেকে ১৯৮৬ এবং ১৯৮৭ থেকে ১৯৯০ সময়কালে কম্বোডিয়ার পররাষ্ট্রমন্ত্রীর দায়িত্বে ছিলেন। ৩২ বছর ১৬২ দিন বয়সে বিশ্বের সর্বকনিষ্ঠ প্রধানমন্ত্রী হন। বিশ্বের অন্যতম দীর্ঘস্থায়ী নেতা হিসেবে তিনি রাজনৈতিক প্রতিপক্ষকে দূর্বল করতে সক্ষম। বিশ্ব রাজনীতিতে তিনি স্বৈরশাসকরূপে চিহ্নিত হয়ে আছেন। কম্বোডিয়ায় সন্ত্রাসের রাজত্ব কায়েমসহ দূর্নীতিগ্রস্থ সরকার ব্যবস্থা পরিচালনার মাধ্যমে ক্ষমতা কুক্ষিগত করেছেন।
ডিসেম্বর, ১৯৮৪ সালে চান সাইয়ের মত্যুতে জাতীয় পরিষদে সংখ্যাগরিষ্ঠ কেপিআরপি দলের পক্ষ থেকে তাঁকে প্রধানমন্ত্রী হিসেবে নিযুক্তি দেয়া হয়। ১৯৯৩ সালের নির্বাচনের পূর্ব পর্যন্ত এ পদে ছিলেন। কিন্তু নির্বাচনে পরাজিত হওয়া স্বত্ত্বেও ক্ষমতা হস্তান্তর করতে অপারগতা প্রকাশ করেন ও ফানসিনপেক পার্টি’র সাথে আলাপ-আলোচনান্তে তিনি যৌথভাবে প্রধানমন্ত্রী হিসেবে নরোদম রাণারিদ্ধের সাথে রাষ্ট্র পরিচালনা করতে থাকেন। ১৯৯৭ সালে অভ্যুত্থানে আং হুত রণরিদ্ধের পরিবর্তে ক্ষমতা দখল করেন। ১৯৯৮ সালে সিপিপি বিজয় লাভ করলেও তিনি ফানসিনপেক দলের সাথে জোট সরকার গঠন করেন। এরপর থেকে ধারাবাহিকভাবে পঞ্চমবারের মতো সংসদীয় সরকারের প্রধান হিসেবে দায়িত্ব পালন করছেন। ৬ মে, ২০১৩ তারিখে তিনি ঘোষণা করেন যে, ৭৪ বছর পূর্তি পর্যন্ত তিনি কম্বোডিয়ার শাসক হতে চান।
১৯৭৪ সালে ভবিষ্যতের পত্নী বান রেনি’র সাথে পরিচিত হন। যুদ্ধে তাঁর বাম চোখ মারাত্মক আঘাতগ্রস্ত হয়। ১৯৭৫ সালে খেমার রুজ কর্তৃক নম পেন দখলের পূর্বের দিন নিজের চোখ উপড়ে ফেলেন। পরের বছর বান রেনিকে বিয়ে করেন।
তাঁদের সংসারে ৬ সন্তান রয়েছে। ২০১০ সালে মানেত নামীয় সন্তান রাজকীয় কম্বোডীয় সেনাবাহিনীর মেজর জেনারেল পদে উন্নীত হন। অন্য তিন পুত্র রাজনীতিতে বিরাট ভূমিকা রাখছে। তাঁর বড় ভাই হান নেং ক্যামপং চেমের সাবেক গভর্নর ছিলেন ও বতর্মানে সংসদ সদস্য।
ডলফ জিগলার
নিকোলাস থিয়েডোর "নিক" নেমেথ (২৭ জুলাই ১৯৮০-) হলেন একজন আমেরিকান পেশাদার কুস্তিগির। সে বর্তমানে ডাব্লিউডাব্লিউই এর সাথে চুক্তিবদ্ধ আছে। সেখানে সে তার রিং নাম ডলফ জিগলার হিসেবে কুস্তি লড়েন।
২০০৪ সালে নেমেথ ডাব্লিউডাব্লিউই এর সাথে চুক্তিবদ্ধ হয় এবং ডেভেলপমেন্টাল টেরিটোরি, ওহিও ভ্যালি রেসেলিং (OVW) এ অংশগ্রহণ। ২০০৫ সালে তার প্রধান রোস্টারে অভিষেক হয়। তারপরে তাকে পুনরায় ওহিও ভ্যালি রেসলিং এ পাঠানো হয়। 
জিগলার দুইবারের ওয়ার্ল্ড হেভিওয়েট চ্যাম্পিয়ন, একবারের ওয়ার্ল্ড ট্যাগ টিম চ্যাম্পিয়ন (সাথে দ্য স্প্রিট স্কোয়ার্ড), দুইবারের ডাব্লিউডাব্লিউই আন্তঃমহাদেশীয় চ্যাম্পিয়ন, একবারের ডাব্লিউডাব্লিউই মার্কিন যুক্তরাষ্ট্র চ্যাম্পিয়ন, ২০১২ সালের মিস্টার মানি ইন দ্য ব্যাংক , এবং ২২তম ট্রিপল ক্রাউন চ্যাম্পিয়ন।
বাংলাদেশ নৌবাহিনীর জাহাজের তালিকা
বাংলাদেশ নৌবাহিনী বর্তমানে ৮৯ টি যুদ্ধজাহাজ পরিচালনা করে যার মধ্যে রয়েছে চারটি ক্ষেপণাস্ত্রবাহী ফ্রিগেট, তিনটি টহল ফ্রিগেট, চারটি কর্ভেট এবং ৪৬ টি অন্যান্য ছোট জাহাজ।
বাংলাদেশ নৌবাহিনী তাদের জাহাজের নামের আগে "বানৌজা" উপসর্গটি ব্যবহার করে যা "বাংলাদেশ নৌবাহিনী জাহাজ" বুঝায়।
পিআরআর ৪৮৭৬
পিআরআর ৪৮৭৬ বি হে রেলপথের মিউজিয়াম, বাল্টিমোর, মেরিল্যান্ড, মার্কিন যুক্তরাষ্ট্র এর একটি জিজি১ শ্রেণীতে ইলেকট্রিক লোকোমোটিভে অবস্থিত। 
এটা ১৯৩৯ সালে নির্মিত হয়েছিল এবং একটি জিজি১ এর ঘটা একমাত্র দুর্ঘটনার সাথে জড়িত ছিল।
খোটান
খোটান শহরটির অবস্থান ৩৭°৪' উত্তর অক্ষরেখায় এবং ৮০°২' পুর্ব দ্রাঘিমায়। একদিকে তাকলামাকান মরুভূমি অন্যদিকে কুয়েনলুনের পাদদেশ, এই দুয়ের মাঝের খোটান প্রকৃত অর্থে শুষ্ক, জলহীন। তাই স্বাভাবিক ভাবেই মানুষের বসতি কম। য়ুরুংকাস ও কারাকাশ নামের দুটি নদী খোটানকে জলের যোগান দেয় আর এদের উর্বর পলিমাটির গুণে খোটান ফল ও অন্যান্য দানাশস্য উৎপাদনে প্রসিদ্ধি লাভ করেছে।
খ্রীষ্টপূর্ব প্রথম শতাব্দীতে খোটানে বৌদ্ধধর্মের প্রসার ঘটে এবং তা একাদশ শতাব্দী পর্যন্ত বিপুল প্রসারের সঙ্গে স্থায়ী ছিলো; যেকারণে খোটানের জনগণের সংখ্যাগরিষ্ঠের ধর্ম বৌদ্ধ । একটি খরোষ্ঠী লিপিতে খোটানের মহারাজ রাজাতিরাজ দেববিজিত সিংহ-এই নামটি পাওয়া যায়। কাঠের ফলক,চামড়া, কাগজ ও রেশমের ভারতীয় অক্ষরে ও ভারতীয় ভাষায় লিখিত লিপিগুলি থেকে বেশ বোঝা যায় যে একসময় এখানে ভারতীয় সংস্কৃতি ও সভ্যতার প্রসার ঘটেছিলো। খোটানে অনেক বড়ো বড়ো বৌদ্ধ মন্দির ও বিহার ছিলো-এদের মধ্যে গোমতী বিহার এককালে বিশেষ খ্যাতি লাভ করেছিলো। চিনদেশীয় পরিব্রাজক ফা-হিয়েন চতুর্থ শতাব্দীর শেষে এবং হিউয়েন সাঙ সপ্তম শতকের মধ্যভাগে এই বিহারের ও খোটানের সমৃদ্ধির বিস্তারিত বর্ণনা দিয়েছেন। এখানে ভারতীয় সভ্যতার পাশাপাশি একশত বিহার (সংঘারাম) ও পাঁচ হাজার বৌদ্ধ ভিক্ষু ছিলো। অনেক ভারতীয় বৌদ্ধ পণ্ডিত ও ভিক্ষু এখানে বাস করতেন। চিনদেশীয় অনেক পণ্ডিত বৌদ্ধ ধর্মশাস্ত্র পাঠের জন্য ভারতে না গিয়ে এখানেই শিক্ষা লাভ করতেন। গোমতী বিহারে রচিত অনেক গ্রন্থ প্রায় বৌদ্ধ ত্রিপিটকের ন্যায় মর্যাদা লাভ করেছিলো।
সপ্তম শতাব্দীর চীনা পর্যটক হিউয়েন সাঙের বিবরণী থেকে জানা যায় যে খোটানে চাষযোগ্য জমির পরিমাণ ছিলো অত্যন্ত কম ,কিন্তু সেগুলি ছিলো খুবই উর্বর। এইসব উর্বর জমিতে প্রচুর পরিমাণে খাদ্যশস্য ও ফল উৎপন্ন হতো। তিনি আরও উল্লেখ করেছিলেন যে, এ স্থান কার্পেট আর রেশম উৎপাদনে সুপরিচিত ছিল। এছাড়াও জেড নামে সাদা কালো সিলিকেট ঘটিত এক ধরণের রূপান্তরিত শিলা দিয়ে খোটানীরা সুদৃশ্য অলংকার তৈরি করতো।
১ ইয়েন কয়েন
বর্তমান অ্যালুমিনিয়ামের তৈরি এক ইয়েন মুদ্রার সামনে কাঞ্জিতে বৃত্তের মধ্যে প্রকাশ বছরের তারিখসহ ১ আছে আছে, এবং বিপরীত দিকে জাপানের সুস্থ বৃদ্ধি প্রতীকায়িত উদ্দেশ্যে একটি অল্প বয়স্ক গাছ আছে।
ব্রুস লিংহু
ব্রুস লিংহু (; জন্ম জানুয়ারি ১৯৫৪) তাইওয়ানের রাজনীতিবিদ। সে বর্তমান উপ-পরারাষ্ট্রমন্ত্রী। ২০১৫ সালের ২৪ সেপ্টেম্বর হতে তিনি উপ-পরারাষ্ট্র মন্ত্রীর দায়িত্বে রয়েছেন।
ব্রুস তার ব্যাচেলর ডিগ্রী নিয়েছেন ১৯৭৫ সালে ন্যাশনাল তাইওয়ান নরমাল ইউনিভার্সিটি থেকে। সে মাস্টার্স করেছেন ১৯৭৯ সালে তাম ক্যাঙ ইউনিভার্সিটি থেকে। তার অতিরিক্ত পড়ালেখা করে ১৯৮২-৮৩ সালে যুক্তরাজ্যের অক্সফোর্ড ইউনিভার্সিটিতে
জোমোন যুগ
"দড়ির নকশা" নামটি প্রথম ব্যবহার করেন মার্কিন গবেষক এডওয়ার্ড এস. মোর্স। তিনি ১৮৭৭ খ্রিঃ খণ্ড খণ্ড মৃৎশিল্পের নমুনা আবিষ্কার করেন এবং জাপানিতে তার অনুবাদ করেন "জোমোন"। জোমোন সংস্কৃতির প্রথম পর্বের মৃৎশিল্পের বৈশিষ্ট্য ছিল কাঁচা মাটির উপর দড়ির চাপ দিয়ে নকশা তৈরি করা। আজ থেকে প্রায় ১৬,০০০ বছর পুরোনো (১৪,০০০ খ্রিঃ পূঃ) এই সমস্ত শিল্পকর্ম সম্ভবত পৃথিবীর প্রাচীনতম মাটির বাসন, যদিও দক্ষিণ চীন ও রাশিয়ার সুদূর পূর্ব থেকেও প্রায় সমসাময়িক বাসনের খোঁজ পাওয়া গেছে। এই যুগে হরিণের শিং, হাড়, পাথর ও শামুক ইত্যাদির খোলসের তৈরি যন্ত্রপাতি; মাটির বাসন ও পুতুল এবং বার্নিশ করা কাঠের কাজের প্রচুর নমুনা আবিষ্কৃত হয়েছে। জোমোন সংস্কৃতিকে প্রায়ই উত্তর আমেরিকার উত্তর পশ্চিমাংশের প্রাক্‌-কলম্বীয় সংস্কৃতিগুলির সঙ্গে তুলনা করা হয়, কারণ দুই সমাজেই মূলত শিকারী-জোগাড়ে প্রেক্ষাপট সত্ত্বেও উল্লেখযোগ্য সাংস্কৃতিক জটিলতার উদ্ভব হয়েছিল। উদ্যানপালনবিদ্যার প্রাথমিক বিকাশও জোমোন সংস্কৃতির একটি অবদান।
রায়েরবাজার কবরস্থান
রায়েরবাজার কবরস্থান বাংলাদেশের সবচেয়ে বড় কবরস্থান।
এতে মোট জমির পরিমাণ ৯৬ দশমিক ২৩ একর। মূল কবরস্থান ভূমির পরিমাণ ৮১ দশমিক ৩০ একর। প্রকল্পে মূল কবরস্থান ছাড়াও ভেতরে রয়েছে দুটি লেক, হাঁটার পথ, দুটি মসজিদ, জমি অধিগ্রহণে ক্ষতিগ্রস্ত ব্যক্তিদের জন্য পাঁচ একর জায়গা, ৬ দশমিক ১৩ একর জমিতে র‌্যাপিড অ্যাকশন ব্যাটালিয়নের (র‌্যাব-২) কার্যালয়।
রায়েরবাজার কবরস্থান প্রকল্পটি বাস্তবায়নে ব্যয় হয়েছে ৫২২ কোটি ৬০ লাখ টাকা। বাংলাদেশ সেনাবাহিনীর ১৪ স্বতন্ত্র ইঞ্জিনিয়ার ব্রিগেডের ৫-আর ই ব্যাটালিয়ন প্রকল্পটি বাস্তবায়ন করেছে।
ফাল্গুনী পাঠক
ফাল্গুনী পাঠক (), জন্ম ১২/ মার্চ /১৯৬৪, তিনি একজন ভারতের বিখ্যাত গায়িকা। তিনি সাধারণত গুজরাতি সঙ্গীত গাওয়ার জন্যে খ্যাতিলাভ করেছেন। তার ব্যবসায়ীক জীবনের শুরু হয় ১৯৯৮ সালে।
তিনি অবশ্য বলিউডেও বেশ কয়েকটা গান গেয়েছেন।
হিন্দি চলচ্চিত্র:
কাহে মুরালিয়ানিজস্ব অ্যালবাম:
পেইজ (কুস্তিগীর)
সারায়্যা-জেড বেভিস (জন্ম ১৭ আগস্ট ১৯৯২) একজন ইংরেজ পেশাদার কুস্তিগির এবং অভিনেত্রী। বর্তমানে ডাব্লিউডাব্লিউই এর সাথে চুক্তিবদ্ধ আছেন। সেখানে সে তার রিং নাম পেইজ হিসেবে কুস্তি লড়েন। সে দুইবারের ডাব্লিউডাব্লিউই ডিভাস চ্যাম্পিয়ন এবং ডাব্লিউডাব্লিউই এর ডেভেলপমেন্টাল ব্রাঞ্চের প্রথম এনএক্সটি নারী চ্যাম্পিয়ন। 
২০০৫ খ্রিষ্টাব্দে ১৩ বছর বয়সে বেভিসের পরিবার পরিচালিত প্রমোশন ওয়ার্ল্ড অ্যাসোসিয়েশন অব রেসলিং এ তার অভিষেক হয়। ঐসময় তার রিং নাম ছিল ব্রিটানি নাইট। ২০১১ সালে সে ডাব্লিউডাব্লিউই এর সাথে চুক্তিবদ্ধ হয় এবং ডেভেলপমেন্টাল ব্রাঞ্চে কাজ শুরু করে। ২০১৪ সালের এপ্রিল মাসে তার প্রধান রোস্টারে অভিষেক হয় এবং ২১ বছর বয়সে ডিভাস চ্যাম্পিয়নশীপ জিতেন। আর এর সাথে গড়ে তোলেন রেকর্ড। তিনি সবচেয়ে অল্প বয়স্ক ডিভাস চ্যাম্পিয়ন।
দুইবার)
কম্পিউটার মনিটর
মনিটর বা ডিসপ্লে হল কম্পিউটারের জন্য একটি ইলেকট্রনিক দৃষ্টি সহায়ক প্রদর্শক। একটি মনিটর সাধারণত ডিসপ্লে ডিভাইস, সার্কিট, আবরণ, এবং পাওয়ার সাপ্লাই দিয়ে গঠিত। কম্পিউটারের প্রধান আউটপুট ডিভাইস হিসাবেই বেশি ব্যবহার করা হয়। সাধারণত মনিটর বলতে বুঝি টেলিভিশনের মতো বড় আকৃতির যন্ত্রকে, কিন্তু প্রযুক্তিতে মনিটরের ধারণা অ্যারও ব্যাপক অর্থে ব্যবহার হয়। মনিটর হল সেই সরঞ্জাম যাতে সিস্টেমে চলমান প্রক্রিয়া সরাসরি দেখা যায়।
মনিটর একটি বহুল ব্যবহৃত অউটপুট সরঞ্জাম যা ছাড়া বর্তমানে কম্পিউটিং অসম্ভব। মোবাইল ফোন থেকে শুরু করে মহাকাশ প্রযুক্তিতে মনিটর ব্যবহার হচ্ছে। অতিতে যখন মনিটর তৈরি করা হয় তখন তা ছিল আকার আকৃতিতে বিশাল, এতে প্রচুর বিদ্যুৎ খরচ হত। প্রথম দিকে সব মনিটরে ক্যাথোড রে টিউব ব্যবহার হত। টিউব এর বিপরীত পাশে ফসফরাসের প্রলেপ লাগানো থাকতো। যখন টিউব থেকে প্রচণ্ড গতিতে ইলেকট্রন টিউব থেকে বেরিয়ে এসে ফসফরাসে আঘাত করে তখন তা আলো বিকিরণ করে এবং এই আলো সামগ্রিক ভাবে বোধগম্য চিত্র ফুটিয়ে তোলে। টিউব থেকে ইলেকট্রন বেরিয়ে আসার হার প্রতি সেকেন্ডে ৫০ থেকে ৭০ বার।
টিউব মনিটরের অনেক সীমাবদ্ধতা থাকার কারণে বিকল্প খুঁজার প্রয়োজন হয়। সময়ের সাথে পাল্লা দিয়ে মনিটরের আকার আকৃতি পরিবর্তন হয়। ফ্লাট মনিটরের আবিষ্কার হয়। এই ফ্লাট মনিটরে চার্জ যুক্ত বিদ্যুৎ পরিবাহী তরল ক্রিস্টাল ব্যবহার করা হয়। যখনই এই তরলে বিদ্যুৎ সংযোগ দেয়া হয় তখন তা নির্দিষ্ট নিয়ম অনুসারে আলোকে বাঁধা প্রদান করার মাধ্যমে দৃষ্টিগোচর বিন্দুতে রূপান্তর করে ও সামগ্রিক ভাবে চিত্রে পরিণত হয়। ঘড়ীতে এই মনিটর ব্যবহার করা হতো আর এখন বর্তমানে মোবাইল ফোনে এই মনিটরের বহুল ব্যবহার হয়।এই মনিটরে পিকচার টিউব ব্যবহার করা হয়। রঙ্গিন মনিটরের জন্য আরও তিনটি বেশি টিউব লাগানো হয়। এই মনিটরে কিছু সাধারণ বৈশিষ্ট্য রয়েছে।
অতিতে ব্যবহৃত সাদা কালো / রঙ্গিন টিভি হল ক্যাথোড রে টিউব মনিটরের উৎকৃষ্ট উদাহরণ।
যে সকল মনিটরে কোন পিকচার টিউব থাকে না সে মনিটর হল ফ্লাট প্যানেল মনিটর। বর্তমানে এ ধরণের মনিটরের মধ্যে বেশি ব্যবহার হয় (লিকুইড ক্রিস্টাল ডিসপ্লে) মনিটর।
মস্কোভা নদী
"মস্কোভা নদী"' (ইংরেজি: The Moskva River, রুশ: река Москва, Москва-река, Moskva-reka), রাশিয়ার একটি নদী। নদীটি মস্কো নদী নামেও পরিচিত। মস্কো শহরের ১৪০ কিলোমিটার দূরে এই নদীর উৎপত্তি। মধ্য মস্কো শহর দিয়ে এই নদীটি প্রবাহিত হয়েছে।
"মস্কোভা" ও "মস্কো" একই রুশ শব্দ "Москва" থেকে উদ্ভব হয়েছে। এই শব্দের উৎস অজানা।
নদীটি ৫০৩ কিলোমিটার লম্বা। নদীটির প্রস্থ ১৫৫ মিটার। নদীটির গড় গভীরতা ৩ মিটার থেকে ৫ মিটার। নভেম্বর ডিসেম্বর মাসে এই নদী জমাটবদ্ধ থাকে বরফে। ১৯০৮ সালে এই নদীতে বড় আকারের বন্যা সংগঠিত হয়।
মস্কোভা নদীর পানির উৎস রুহা, ইস্ত্রা, ইয়াজুয়া, পাখরা ও সেভেরকা নদী।
জাতীয় প্রধান বিশ্ববিদ্যালয়সমূহ (চীন)
জাতীয় প্রধান বিশ্ববিদ্যালয়সমূহ () গণচীনের প্রাক্তণ এক আলোচিত বিশ্ববিদ্যালয়সমূহের তালিকা। বর্তমানে এই বিশ্ববিদ্যালয়ের প্রচলন নেই।
১৯৫৯ সালে চীনা সরকার ১৬টি জাতীয় প্রধান বিশ্ববিদ্যালয়ের তালিকা প্রকাশ করে, যাদের মধ্যে অন্যতম হল রেনমিন বিশ্ববিদ্যালয়, বেইজিং বা পিকিং বিশ্ববিদ্যালয়, সিংগহুয়া বিশ্ববিদ্যালয়, ফুদান বিশ্ববিদ্যালয়, ইস্ট চায়না নরমাল ইউনিভার্সিটি ও ইউনিভার্সিটি অব সায়েন্স অ্যান্ড টেকনোলজি অব চায়না। ১৯৬০ সালে আরও ৪৪টি বিশ্ববিদ্যালয় এই তালিকায় যুক্ত হয়। ১৯৭৮ সালে সর্বমোট ৮৮টি বিশ্ববিদ্যালয় এই তালিকাভুক্ত হয়।
২০১৫ বাংলাদেশ প্রিমিয়ার লীগের স্কোয়াড
এটি বাংলাদেশ প্রিমিয়ার লীগ ২০১৫-এর অংশগ্রহণকারী ৬টি দলের স্কোয়াডের তালিকা।
নাসির হোসেন (আইকন), মুস্তাফিজুর রহমান, মোশাররফ হোসেন রুবেল, মোসাদ্দেক হোসেন, সোহেল খান (পাকিস্তান), শামসুর রহমান, সৈকত আলী, ডেভিড মালান (ইংল্যান্ড), ফরহাদ রেজা, নাবিল সামাদ, তন্ময় মিশ্র (কেনিয়া), শাহজিব হাসান (পাকিস্তান), আবুল হাসান, ইরফান শুক্কুর
তামিম ইকবাল (আইকন), এনামুল হক, তাসকিন আহমেদ, জিয়াউর রহমান, ইলিয়াস সানি, জিবন মেন্ডিস (শ্রীলঙ্কা), নাঈম ইসলাম, সাঈদ আজমল (পাকিস্তান), এনামুল হক জুনিয়র, ইয়াসির আলী চৌধুরী, রবিন পিটারসন (দক্ষিণ আফ্রিকা), শফিউল ইসলাম, আসিফ আহমেদ, নাফিস ইকবাল
মাশরাফি বিন মুর্তজা (আইকন), লিটন দাস, ইমরুল কায়েস, শুভাগত হোম চৌধুরী, ড্যারেন স্টিভেন্স (ইংল্যান্ড), সানজামুল ইসলাম, কামরুল ইসলাম, নুয়ান কুলাসেকারা (শ্রীলঙ্কা), আরিফুল হক, মাহমুদুল হাসান, আন্দ্রে রাসেল (ওয়েস্ট ইন্ডিজ), নাঈম ইসলাম জুনিয়র, আবু হায়দার, লাহিরু থিরিমান্নে (শ্রীলঙ্কা), ধীমান ঘোষ
সাকিব আল হাসান (আইকন), সৌম্য সরকার, আরাফাত সানি, মোহাম্মদ মিঠুন, সচিত্রা সেনানায়েকে (শ্রীলঙ্কা), মুক্তার আলী, সাকলাইন সজীব, মোহাম্মদ নবি (আফগানিস্তান), জহুরুল ইসলাম, আবু জায়েদ চৌধুরী, ওয়াহাব রিয়াজ (পাকিস্তান), মুরাদ খান, রাসেল আল মামুন
মুশফিকুর রহিম (আইকন), রুবেল হোসেন, মুমিনুল হক, আব্দুর রাজ্জাক, ক্রিস জর্ডান (ইংল্যান্ড), নুরুল হাসান সোহান, মোহাম্মদ শহীদ, জশুয়া কব (ইংল্যান্ড), নাজমুল ইসলাম অপু, জুনায়েদ সিদ্দিক, সোহেল তানভীর (পাকিস্তান), নাজমুল হোসেন মিলন, আবু সায়েম
মাহমুদউল্লাহ রিয়াদ (আইকন), সাব্বির রহমান, আল আমিন হোসেন, সোহাগ গাজী, সেকুগে প্রসন্ন (শ্রীলঙ্কা), তাইজুল ইসলাম, শাহরিয়ার নাফীস, মোহাম্মদ সামি (পাকিস্তান), মেহেদি মারুফ, নাদিফ চৌধুরী, ইমাদ ওয়াসিম (পাকিস্তান), রনি তালুকদার, মোহাম্মদ শরিফউল্লাহ, সাজেদুল ইসলাম
এয়ার হংকং
এয়ার হংকং হংকং ভিত্তিক একমাত্র কার্গো এয়ারলাইন।
দিল্লি-লাহোর বাস পরিষেবা
দিল্লি-লাহোর বাস পরিষেবা, যা আনুষ্ঠানিকভাবে সদা-এ-সরহদ (, ) নামে পরিচিত, ভারতের রাজধানী দিল্লির সঙ্গে পাকিস্তানের শহর লাহোরের সংযোগ রক্ষাকারী একটি যাত্রীবাহী বাস পরিষেবা। এই পরিষেবা শান্তি ও বন্ধুত্বপূর্ণ সম্পর্কের প্রতি উভয় দেশের সরকারের সদিচ্ছার প্রতীক।
১৯৪৭ খ্রিস্টাব্দে ভারত বিভাজনের পর থেকে ভারত ও পাকিস্তান এই দুই দেশের মধ্যে সড়ক ও রেল পরিবহন বন্ধ করে দেওয়া হয়। ১৯৭৬ খ্রিস্টাব্দে চালু হওয়া সমঝৌতা এক্সপ্রেসের উদহারণকে সামনে রেখে উভয় দেশে পরস্পরের সঙ্গে বিচ্ছিন্ন আত্মীয়দের পরস্পরের সঙ্গে সাক্ষাত করার জন্য এবং ভ্রমণ ও বাণিজ্যে গতি আনতে এই বাস পরিষেবা চালু হয়। ১৯৯৮ খ্রিস্টাব্দে ভারত দ্বারা পোখরান পরমাণু পরীক্ষা এবং তার জবাবে পাকিস্তানের চাঘাই পরমাণু পরীক্ষার ফলশ্রুতিতে দুই দেশের সম্পর্কের মধ্যে যে অস্থিরতা তৈরী হয়, তা লাঘব করতে এই বাস পরিষেবা একটি গুরুত্বপূর্ণ পদক্ষেপ ছিল।
১৯৯৯ খ্রিস্টাব্দের ৮ই ও ১৪ই জানুয়ারি দুই দেশের সরকারি আধিকারিকদের ইয়ে পরীক্ষামূলক ভাবে এই বাস চালান হয়। ১৯৯৯ খ্রিস্টাব্দের ১৯শে ফেব্রুয়ারি প্রথম যাত্রার সময় এই বাসেই ভারতের তৎকালীন প্রধানমন্ত্রী অটল বিহারী বাজপেয়ী লাহোর সম্মিলনে যোগ দিতে রওনা হন এবং ওয়াঘা সীমান্তে পাকিস্তানের প্রধানমন্ত্রী নওয়াজ শরীফ তাঁকে স্বাগত জানান। বাজপেয়ীর বাস যাত্রা উভয় দেশের জনগণ সাদরে গ্রহণ করে ও সমগ্র বিশ্বের সংবাদমাধ্যমে ব্যাপক প্রচারিত হয়। এই প্রথম যাত্রায় তাঁর সঙ্গে দেব আনন্দ, সতীশ গুজরাল, জাভেদ আখতার, কুলদীপ নায়ার, কপিল দেব, শত্রুঘ্ন সিনহা এবং মল্লিকা সারাভাইয়ের মত বিখ্যাত ভারতীয় ব্যক্তিত্ব যাত্রা করেন। শীঘ্রই দুই দেশের সরকার ১৯৯৯-এর লাহোর ঘোষণা করেন, যেখানে কাশ্মীর সমস্যা সহ উভয় দেশের বিবাদের শান্তিপূর্ণ সমাধান ও সাংস্কৃতিক ও বাণিজ্যিক সম্পর্ক স্থাপনের পক্ষে জোর দেওয়া হয়।
ঐ বছর ১৬ই মার্চ আনুষ্ঠানিক ভাবে বাসটি চালু হয় এবং দুই দেশের মধ্যে কার্গিল যুদ্ধ চলাকালীনও এই পরিষেবা অব্যাহত থাকে। ২০০১ খ্রিস্টাব্দের ১৩ই ডিসেম্বর ভারতীয় সংসদে জঙ্গি হামলা ঘটলে ভারত সরকার পাকিস্তানকে তার জন্য দায়ী করে ও এই বাস পরিষেবা বন্ধ করে দেওয়া হয়। পরবর্তীকালে উভয় দেশের সম্পর্কের উন্নতি ঘটলে ২০০৩ খ্রিস্টাব্দের ১৬ই জুলাই এই পরিষেবা আবার চালু করা হয়।
দিল্লি-লাহোর বাস যুগ্মভাবে দিল্লি পরিবহন নিগম ও পাকিস্তান ট্যুরিজম ডেভেলপমেন্ট কর্পোরেশন পরিচালনা করে থাকে। দিল্লির শহরের আম্বেদকর স্টেডিয়াম বাস টার্মিনাল এবং লাহোরের গুলবার্গ আনচলের লাহোর-দিল্লি বাস টার্মিনাল থেকে এই পরিষেবা পরিচালিত হয়ে থাকে। লাহোর যাওয়ার জন্য দিল্লি পরিবহন নিগমের বাস প্রতি সপ্তাহের সোমবার, বুধবার ও শুক্রবার এবং পাকিস্তান ট্যুরিজম ডেভেলপমেন্ট কর্পোরেশনের বাস প্রতি সপ্তাহের মঙ্গলবার, বৃহস্পতিবার ও শনিবার দিল্লি থেকে যাত্রা করে। অপরদিকে দিল্লি যাওয়ার জন্য দিল্লি পরিবহন নিগমের বাস প্রতি সপ্তাহের মঙ্গলবার, বৃহস্পতিবার ও শনিবার এবং পাকিস্তান ট্যুরিজম ডেভেলপমেন্ট কর্পোরেশনের বাস প্রতি সপ্তাহের সোমবার, বুধবার ও শুক্রবার লাহোর থেকে যাত্রা করে।
উভয় দেশের কর্তৃপক্ষ যাত্রী ও মালপত্রের কঠোর তল্লাশী করে থাকে। মূল্যবান সামগ্রী নথিভুক্ত করা হউ ও বিপজ্জনক সামগ্রী পরিবহন করা নিষিদ্ধ। পাকিস্তানের ওয়াঘা ও ভারতের কর্তারপুরে শুল্ক দপ্তরের তল্লাশী হয়। যাত্রীদের পাসপোর্ট, বৈধ ভিসা ও যাত্রার টিকিট বহন করতে হয়। ওয়াঘা ও কর্তারপুর ছাড়া ভারতের পিপলি ও সির্হিন্দ শহরে বিরতি নেওয়া হয়। যাত্রার জন্য মোট ৮ ঘন্টা সময় লাগে।
ফ্রেদেরিক বাজিল
জঁ ফ্রেদেরিক বাজিল (ফরাসি: Jean Frédéric Bazille) (৬ ডিসেম্বর,১৮৪১ - ২৮ নভেম্বর, ১৮৭০) ছিলেন ফরাসি চিত্রকর এবং উনিশ শতকের শেষের দিকের ইমপ্রেশনিজ্‌ম আন্দোলনের অন্যতম শিল্পী। ফরাসি-প্রুশীয় যুদ্ধে মাত্র ২৮ বছর বয়সে মৃত্যুবরণ করেন। ফ্রান্সের মোঁপলিয়ে শহরের একটি সম্ভ্রান্ত প্রোটেস্ট্যান্ট পরিবারে জঁ ফ্রেদেরিক বাজিলের জন্ম হয়। শিল্পী ওজেন দোলাক্রোয়া'র কাজে অনুপ্রাণিত হয়ে তিনি চিত্রাঙ্কনের ব্যাপারে কৌতূহলি হন। তবে পরিবারের পক্ষ থেকে চিত্রশিল্প বিষয়ে পড়াশোনার অনুমতি পান এই শর্তে যে, তাঁকে চিকিত্‌সাবিদ্যা নিয়েও পড়াশোনা করতে হবে।
১৯৫৯ সালে ১৮ বছর বয়সে বাজিল চিকিত্‌সাবিদ্যা বিষয়ে পড়াশোনা শুরু করেন। ১৮৬২ সালে প্যারিসে পড়াশোনা চালিয়ে যাবার জন্য চলে আসেন। সেখানেই পিয়ের ওগুস্ত রনোয়ার এবং আলফ্রেদ সিসলে'র সাথে তাঁর পরিচয় ঘটে। এখানে তিনি ইম্প্রেশনিস্ট পেইন্টিং শুরু করেন এবং 'শার্ল গ্লেইয়েরের স্টুডিও' তে (Charles Gleyere's Studio) ক্লাস নেয়া শুরু করেন। ১৮৬৪ সালে চিকিত্‌সাবিদ্যা বিষয়ে অকৃতকার্য হবার পর পুরো সময়টুকুই চিত্রাঙ্কনের পেছনে ব্যয় করেন। সহশিল্পী হিসেবে ক্লোদ মনে, আলফ্রেদ সিসলে এবং এদুয়ার মানে'র মতো শিল্পীদের পান। উল্লেখ্য পরিবারের পৃষ্ঠপোষকতায় বাজিল বাসাতে একটি স্টুডিও তৈরী করেন। বাজিল তাঁর নিজ সম্পদের ব্যাপারে উদারভাবাপন্ন ছিলেন। সে সুবাদে তাঁর বন্ধুরা সরাসরি স্টুডিও এবং বিভিন্ন উপকরণ ব্যবহারের দ্বারা সরাসরি উপকৃত হতেন।
জঁ ফ্রেদেরিক বাজিল যেসব কাজের জন্য পরিচিত; সে কাজগুলো করবার সময় তাঁর বয়স ছিল মাত্র ২৩ বছর। এর মধ্যে "গোলাপী জামা" (ফরাসি La Robe rose; আনু. ১৮৬৪, মুজে দর্সে, প্যারিস) উল্লেখযোগ্য। এই প্রতিকৃতিটি ছিল মূলত বাজিলের এক আত্মীয়ার প্রতিকৃতি। তাঁর সবচেয়ে উল্লেখযোগ্য কাজ হলো Family Reunion of 1867–1868 (মুজে দর্সে, প্যারিস)।
১৮৭০ সালের অগাস্ট মাসে তিনি "জুয়াভ (Zouave) রেজিমেন্ট"-এ যোগ দেন। এর মাসখানেক পরেই ফরাসি-প্রুশীয় যুদ্ধ আরম্ভ হয়। নভেম্বর মাসের ২৮ তারিখে বোন-লা-রোলঁদ-এর যুদ্ধে (Battle of Beaune-la-Rolande) বাজিল যখন তাঁর ইউনিটের সাথে ছিলেন, তখন তাঁর অফিসার আহত হন। ফলে বাজিলকে সৈন্যদলের দায়িত্ব নিতে হয়। নেতৃত্ব পাবার পর তিনি জার্মান সৈন্যদের বিপরীতে পর পর দুইবার হামলা পরিচালনা করেন। সামনে থেকে নেতৃত্ব দেবার সময় হঠাৎ শত্রুপক্ষের হাতে জঁ ফ্রেদেরিক বাজিল মারা যান। তখন তাঁর বয়স ছিল মাত্র ২৮ বছর। কিছুদিন বাদে তাঁর পিতা যুদ্ধের ময়দান থেকে বাজিলের মৃতদেহ নিয়ে আসেন এবং তারও কয়েক সপ্তাহ পরে বাজিলের জন্মস্থান মোঁপলিয়ে শহরে সমাধিস্থ করেন।
Pitman, Dianne W. (1998). Bazille: Purity, Pose and Painting in the 1860s. University Park: Penn State University Press. .
Rosenblum, Robert (1989). Paintings in the Musée d'Orsay. New York: Stewart, Tabori & Chang.
Gallery at MuseumSyndicate
Impressionism: a centenary exhibition, an exhibition catalog from The Metropolitan Museum of Art , which contains material on Bazille (p. 37-39)
ব্যাটেলগ্রাউন্ড (২০১৫)
ব্যাটেলগ্রাইন্ড (২০১৫) ছিল পেশাদারি কুস্তি প্রতি-দর্শনে-পরিশোধ (PPV) আয়োজন। এটি প্রযোজনা করেছে ডাব্লিউডাব্লিউই। ২০১৫ সালের ১৯ সেন্ট লুইসের স্কটরেড সেন্টারে এটা অনুষ্ঠিত হয়েছিল। এটা ব ব্যাটেলগ্রাউন্ডের কালপঞ্জি অনুসারে তৃতীয় ব্যাটেলগ্রাউন্ড। ব্যাটেলগ্রাউন্ড ফ্রী ছিল যারা ফ্রী মাস সাবসক্রাইভ করেছিল, ডাব্লিউডাব্লিউই নেটওয়ার্ক এ সুবিধা দেওয়া হয়েছিল ১৪০টি দেশকে।
এই আয়োজনে সরাসরি ৭টি ম্যাচ হয়, আর একটি হয় প্রাক-প্রদর্শনে। এই আয়োজনের প্রধান ম্যাচ ডাব্লিউডাব্লিউই ওয়ার্ল্ড হেভিওয়েট চ্যাম্পিয়ন সেথ রলিন্স এবং ব্রক লেসনারের ম্যাচ শেষ হয় ডিসলকুয়ালিফিকেশনের মাধ্যমে যখন অপ্রতাশিত্য ভাবে দি আন্ডারটেকার ফিরে আসে এবং ব্রক লেসনারের উপর আক্রমণ করে। ঐ রাতের "র" তে লিলিয়ান গার্সিয়া ঘোষণা করে, ডিসকুয়ালিফেশনের মাধ্যমে ব্রক লেসনার বিজয়ী।
এই আয়োজনে ৭৬,০০০টি টিকিট বিক্রিয় হয়েছে, কিন্তু এর আগের বছর ৯৬০০০ টিকিট বিক্রয় হয়েছিল।
মাদাম তুসো হংকং
মাদাম তুসো হংকং, ফ্রান্সের "মাদাম তুসো" কর্তৃক প্রতিষ্ঠিত মোমের যাদুঘর যা হংকং দ্বীপের পিক টাওয়ারের প্রখ্যাত চেন অংশে অবস্থিত। 
এটিই এশিয়ার মধ্যে প্রথম এবং একমাত্র দুটি স্থায়ী মাদাম তুসো জাদুঘর। যার অন্যটি হচ্ছে সাংহাই শাখা, এটি ২০০৬ সালে খোলা হয়। আন্তর্জাতিকভাবে পরিচিত হংকং শাখার ঘরে প্রায় ১০০টি মোমের ব্যক্তি আছে
যা এশিয়ান পরিসংখ্যানে মোট এক তৃতীয়াংশ, এর ১৬ টি হংকংয়ার ছিল।
মোমের পরিসংখ্যান অনুযায়ী বিভিন্ন থিমযুক্ত ফিচারে করা হয় যেমন: হংকং গ্ল্যামার, সঙ্গীত, ঐতিহাসিক ও জাতীয় বীরদের, চ্যাম্পিয়ন এবং ওয়ার্ল্ড প্রিমিয়ার।
পৃথিবীর অন্যতম একটি নিদর্শন এই মাদাম তুসো মিউজিয়াম। এক একটি রুম যেনো এক একটি গল্পের কথা সাজিয়ে রাখে। প্রিন্সেস ডায়না থেকে শুরু করে চার্লি চ্যাপলিন, আলবার্ট আইনস্টাইন এমনকি কল্পনার শার্লক হোমস...সবারই দেখা মিলে এই জাদুঘরে। পার্থক্য একটাই, দেখা হবার পর হাসিমুখে এগিয়ে আসবে না স্বপ্নের এই চরিত্রগুলো। মোম দিয়ে তৈরী নিখুঁত সব ভাস্কর্যের কারখানা এই মাদাম তুসো জাদুঘর।
১৭৭৭ সালে ফরাসী লেখক ভলতেয়ারের (Voltaire) ভাস্কর্য দিয়ে শুরু হওয়া এই মিউজিয়ামের শুরু দিকের সব ভাস্কর্য তুসো নিজের হাতে তৈরী করেন।
বর্তমানে মার্লিন এন্টারটেইনমেন্ট গ্রুপ এই জাদুঘরের মালিকানা নিয়ে আছে। তাদের নিয়োগকৃত শিল্পীরা বর্তমানে ভাস্কর্য তৈরির কাজ করছে।
শুরুর দিকে ফ্রান্সের রাস্তায় মোমের তৈরি এসব ভাস্কর্যের প্রদর্শনী চললেও বর্তমানে পৃথিবীর ২১ টি স্থানে রয়েছে এই মাদাম তুসো জাদুঘরের শাখা। ২০১৭ সালে নয়াদিল্লীতেও একটি শাখা খোলা হবে বলে আনুষ্ঠানিক ঘোষণা পাওয়া গেছে।
২০০৮ সালে মাদাম তুসো জাদুঘরের বার্লিন শাখায় একজন দর্শনার্থী হুট করে এসে হিটলারের মূর্তির উপর ঝাঁপিয়ে পড়েন। এতে করে মূর্তিটির আংশিক ক্ষতি হয়। অবশ্য পরে আবার তা মেরামত করে দেয়া হয়।
মরিয়ম তার মজার প্রেম এবং বুদ্বুদপূর্ণ ব্যক্তিত্বের জন্য ভাল পরিচিত
। এবং মাদাম তুসো তার প্রতিমূর্তির সারাংশে ক্যাপচার করতে চান।
বিশেষ বৈশিষ্ট্যযুক্ত সেলিব্রিটিদের অন সাইট থিম অনুযায়ী তালিকা হল :
দ্বিতীয় এশীয় আউটলেট চীনা সাংহাই শহরে অবস্থিত।
মাজদা
, মাজদা নামে পরিচিত জাপানি গাড়ি নির্মাতা প্রতিষ্ঠান। এই কোম্পানিটি জাপানের হিরোশিমার ফুচো শহরে অবস্থিত।
২০০৭ সালে মাজদা ১.৩ মিলিয়ন গাড়ি বৈশ্বিক ভাবে বিক্রির জন্য তৈরি করে। ২০১১ সালের গিসেবে মাজদা সারা বিশ্বের মধ্যে ৫ম শীর্ষ গাড়ি নির্মাতা প্রতিষ্ঠান হিসেবে স্বীকৃতি পায়।
মাজদার ওয়েবসাইট থেকে জানা যায়, মাজদা নামটি আহুরা মাজদা নামের ঈশ্বরের নাম থেকে নেয়া। আহুরা মাজদাকে আলো, বুদ্ধিমত্তা ও জ্ঞানের প্রভু হিসেকে পশ্চিম এশীয় ও পার্সিয়া অঞ্চলে উপাসনা করা হয়।আহুরা মাজদা(Persian : اهورا مزدا-Sanskrit: असुर मेधा (Asura-Medhā)), জোরোস্ট্রারিয়ানিসম ধর্মের ঈশ্বর। কোম্পানির ওয়েবসাইটে তথ্যপ্রকাশ করা হয়েছে, প্রতিষ্ঠানটির প্রতিষ্ঠাতায় জুজিরো মাৎসুদার নামেই এই কোম্পানির নামকরণ।